Kannada-LLM-Labs/Wikipedia-Kn huggingface dataset:
ಮಾ.ನ.ಚೌಡಪ್ಪ

ಮಾ.ನಾ. ಚೌಡಪ್ಪನವರು ೧೯೦೯ರ ಜುಲೈ ತಿಂಗಳ ೨೯ರಂದು ತುಮಕೂರು ಜಿಲ್ಲೆ, ತುರುವೇಕೆರೆ ತಾಲೂಕಿನ ಮಾಯಸಂದ್ರದಲ್ಲಿ ನಾರಸೀದೇವರಯ್ಯ ಹಾಗು ಲಕ್ಷ್ಮೀದೇವಮ್ಮ ಅವರ ಮೊದಲ ಮಗನಾಗಿ ಹುಟ್ಟಿದರು. ಚೌಡಪ್ಪ, ಮೈಸೂರಿನಲ್ಲಿ ಇಂಟರ್ರ್ಮೀಡಿಯೆಟ್ ಓದುತ್ತಿದ್ದಾಗ, ತಮ್ಮ ಗುರುಗಳಾದ ನಾ.ಕಸ್ತೂರಿ ಅವರ ಪ್ರಭಾವದಿಂದ ಸಾಹಿತ್ಯ, ಬಾನುಲಿ ಪ್ರಸಾರ ಮತ್ತು ಇತಿಹಾಸಗಳಲ್ಲಿ ಆಸಕ್ತಿ ಬೆಳೆಸಿಕೊಂಡರು. ಇವರು ಪತ್ರಕರ್ತ, ಬಾನುಲಿ ಪ್ರಸಾರಕ ಹಾಗು ಸಾಹಿತಿಯಾಗಿ ಹೆಸರುವಾಸಿಯಾಗಿದ್ದಾರೆ.

ವೃತ್ತಿ ಜೀವನ
ಮೈಸೂರು ಮತ್ತು ಮದರಾಸು ಆಕಾಶವಾಣಿಗಳಲ್ಲಿ ಉದ್ವೋಷಕ ಮತ್ತು ವಾರ್ತಾವಿಭಾಗದಲ್ಲಿ ದುಡಿಮೆ. ನಂತರ ಪತ್ರಿಕೋದ್ಯಮಿ ಬಿ.ಎನ್.ಗುಪ್ತ ಅವರ ಜೊತೆ ಸೇರಿ ಪ್ರಜಾಮತ ವಾರಪತ್ರಿಕೆ ಸ್ಥಾಪನೆ ಮತ್ತು ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸಿದರು. ಬ್ರಿಟಿಷರ ಆಡಳಿತ ವ್ಯಾಪ್ತಿಯಲ್ಲಿದ್ದ ಮೈಸೂರು ಸಂಸ್ಥಾನದವರು ಪ್ರಜಾಮತ ಪ್ರಕಟಣೆಯನ್ನು ನಿಷೇಧಿಸಿದಾಗ, ರಾತ್ರೋರಾತ್ರಿ ಮುಂಬಯಿ ಕರ್ನಾಟಕದ ಭಾಗವಾಗಿದ್ದ ಹುಬ್ಬಳ್ಳಿಗೆ ಹೋಗಿ, ಅಲ್ಲಿಂದ ಪ್ರಜಾಮತವನ್ನು ಹೊರಡಿಸಿದ ಸಾಹಸಿ ಚೌಡಪ್ಪ.

ಸಂಯುಕ್ತ ಕರ್ನಾಟಕ, ಕನ್ನಡದ ಮೊದಲ ಸಿನೆಮಾ ಪತ್ರಿಕೆ ವಾಕ್ಚಿತ್ರ, ಕಥಾಂಜಲಿ ಹೀಗೆ ಹಲವಾರು ಪತ್ರಿಕೆಗಳಲ್ಲಿ ಕೆಲಸಮಾಡಿ ನಂತರ ಬೆಂಗಳೂರು ಆಕಾಶವಾಣಿಯಲ್ಲಿ ಸಹನಿರ್ಮಾಪಕರಾಗಿ ಕಾರ್ಯ ನಿರ್ವಹಣೆ. ಆಕಾಶವಾಣಿಯಿಂದ ನಿವೃತ್ತರಾದ ಮೇಲೆ, ಕೆಲಕಾಲ ಕಾಂಗ್ರೆಸ್ ಪಕ್ಷದ ಕಾಂಗ್ರೆಸ್ ಸಂದೇಶ ಎಂಬ ಪತ್ರಿಕೆಯ ಪ್ರಕಟಣೆಯ ಜವಾಬ್ದಾರಿ ನಿರ್ವಹಣೆ. ೧೯೭೨ರಲ್ಲಿ ದೇವರಾಜ ಅರಸು ಅವರು ಕರ್ನಾಟಕದ ಮುಖ್ಯಮಂತ್ರಿಗಳಾದಾಗ, ಚೌಡಪ್ಪನವರನ್ನು ಪತ್ರಿಕಾ ಕಾರ್ಯದರ್ಶಿಗಳನ್ನಾಗಿ ಮಾಡಿಕೊಳ್ಳುವ ಇಂಗಿತ ವ್ಯಕ್ತಪಡಿಸಿದರು. ಇದೇ ಸಮಯಕ್ಕೆ ನಿರಂಜನ ಅವರು ತಾವು ಪ್ರಧಾನ ಸಂಪ್ಪಾದಕರಾಗಿದ್ದ ಕಿರಿಯರ ವಿಶ್ವಕೋಶ-ಜ್ನಾನಗಂಗೋತ್ರಿಗೆ ಸಾಹಿತ್ಯ ಸಂಪಾದಕರಾಗಿ ಬರುವಂತೆ ಆಹ್ವಾನಿಸಿದರು. ಚೌಡಪ್ಪನವರು ಆಯ್ದುಕೊಂಡದ್ದು ಜ್ನಾನಗಂಗೋತ್ರಿ ಕೆಲಸವನ್ನು!!

ಸಾಹಿತ್ಯ
ಆಕಾಶವಾಣಿ ನಿಲಯಗಳಲ್ಲಿ ಕೆಲಸ ಮಾಡುವಾಗ ಚೌಡಪ್ಪನವರು ರಚಿಸಿ ಪ್ರಸ್ತುತ ಪಡಿಸುತ್ತಿದ್ದ ಶಬ್ದಚಿತ್ರಗಳು, ರೇಡಿಯೋ ರೂಪಕಗಳು ಬಾನುಲಿ ಕೇಳುಗರಲ್ಲಿ ಅಪಾರ ಜನಪ್ರಿಯತೆ ಗಳಿಸಿದ್ದವು.

ಇತಿಹಾಸದ ಬಗ್ಗೆ ಅಪಾರ ಒಲವು ಹೊಂದಿದ್ದ ಚೌಡಪ್ಪನವರು ಬರೆದ ಐತಿಹಾಸಿಕ ಕಾದಂಬರಿ "ಶ್ರೀ ಕೃಷ್ಣಭೂಪಾಲ" ಮೈಸೂರು ರಾಜವಂಶದ ದೊರೆ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಅವರ ಕಾಲಾವಧಿಯ ಹಂದರದ ಈ ಕಾದಂಬರಿಗೆ ಮೈಸೂರು ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ದೊರೆಯಿತು.

ಚೌಡಪ್ಪನವರು ರಚಿಸಿದ ಮತ್ತೊಂದು ಕಾದಂಬರಿ "ಕುಂತಿ" ಮಹಾಭಾರತದ ಕುಂತಿ ಪಾತ್ರದ ಮನಸ್ಸಿನ ಒಳನೋಟಗಳನ್ನು ಸೂಕ್ಷ್ಮವಾಗಿ ಚಿತ್ರಿಸುವ ಕೃತಿ. "ಕುಂತಿ" ಹೈಸ್ಕೂಲು ವಿದ್ಯಾರ್ಥಿಗಳಿಗೆ ಪಠ್ಯಪುಸ್ತಕವಾಗಿ ಸೂಚಿತವಾಗಿತ್ತು.

ಚೌಡಪ್ಪನವರು ಇತಿಹಾಸ, ಸಾಹಿತ್ಯ, ರಂಗಭೂಮಿ, ಚಲನಚಿತ್ರೋದ್ಯಮ - ಈ ವಿಷಯಗಳ ಬಗ್ಗೆ ವಿವಿಡ ವಿಷಯ ವಿಶ್ವಕೋಶಗಳಿಗೆ ಪಾಂಡಿತ್ಯಪೂರ್ಣ ಲೇಖನಗಳನ್ನು ಬರೆದರು.

ಕನ್ನಡ ಚಲನಚಿತ್ರ ಪತ್ರಿಕೋದ್ಯಮದ ಆದ್ಯಪ್ರವರ್ತಕರಲ್ಲಿ ಒಬ್ಬರಾದ ಚೌಡಪ್ಪನವರನ್ನು ಕನ್ನಡ ವಾಕ್ಚಿತ್ರ ಸುವರ್ಣ ಮಹೋತ್ಸವ, ಭಾರತೀಯ ವಾಕ್ಚಿತ್ರ ಮಹೋತ್ಸವಗಳ ಸಂದರ್ಭದಲ್ಲಿ ಸನ್ಮಾನಿಸಲಾಯಿತು. ಕರ್ನಾಟಕ ಸರ್ಕಾರವು ಅವರಿಗೆ ಗೌರವ ಮಾಸಾಶನವನ್ನು ನೀಡಿ ಗೌರವಿಸಿತು.

ಕಾದಂಬರಿಗಳು
 ಶ್ರೀಕೃಷ್ಣ ಭೂಪಾಲ
 ಕುಂತಿ

ನಾಟಕಗಳು 

 ಚಂದ್ರಗುಪ್ತ
 ಕುಮಾರ ಸಂಭವ

ಉಪಸಂಪಾದಕ/ಸಂಪಾದಕರಾಗಿ ಕೆಲಸ
ಪ್ರಜಾಮತ
ಕಥಾಂಜಲಿ
ಸಂಯುಕ್ತ ಕರ್ನಾಟಕ

ನಿಧನ
ಮಾ.ನಾ.ಚೌಡಪ್ಪನವರು ೧೯೮೫ರ ಫೆಬ್ರವರಿ ೨೦ ರಂದು ಬೆಂಗಳೂರಿನಲ್ಲಿ ನಿಧನರಾದರು. ೨೦೦೯ ಮಾ.ನಾ.ಚೌಡಪ್ಪನವರ ಜನ್ಮ ಶತಮಾನೋತ್ಸವ ವರ್ಷ.

ಕನ್ನಡ ಸಾಹಿತ್ಯ
ಸಾಹಿತಿಗಳು
ಪತ್ರಕರ್ತರು
ಹ.ವೆಂ.ನಾಗರಾಜರಾವ್

ಹ.ವೆಂ.ನಾಗರಾಜರಾವ್ ಇವರು ೧೯೨೬ ಮೇ ೫ರಂದು  ತುಮಕೂರಿನಲ್ಲಿ ಜನಿಸಿದರು.  ತುಮಕೂರಿನ ಶಾಲಾದಿನಗಳಲ್ಲಿ ಇವರು ಪತ್ರಕರ್ತ ಹೆಚ್.ಆರ್.ನಾಗೇಶರಾವ್ ಅವರ ಸಹಪಾಠಿ.

ಪತ್ರಿಕೋದ್ಯಮ
ಹ.ವೆಂ.ನಾಗರಾಜರಾವ್ ಇವರು ಇಪ್ಪತ್ತು ವರ್ಷಕ್ಕೂ ಹೆಚ್ಚು ಕಾಲ ಪ್ರಜಾಮತ ವಾರಪತ್ರಿಕೆಯಲ್ಲಿ ಸಂಪಾದಕರಾಗಿ, ಪ್ರಧಾನ ಸಂಪಾದಕರಾಗಿ ಸೇವೆ ಸಲ್ಲಿಸಿದ್ದಾರೆ.

ಸಾಹಿತ್ಯ

ಕವನ ಸಂಕಲನ
 ಐದು ದೀಪದ ಕಂಬ
 ಮಹಾತ್ಮಾ ಗಾಂಧಿ ರಸ್ತೆ ಮತ್ತು ಇತರ ಕವನಗಳು

ಕಥಾಸಂಕಲನ
 ಕತ್ತಲೆ ಬೆಳಕು

ಪ್ರಬಂಧ
 ಸೃಜನಶೀಲ

ಪ್ರವಾಸ ಸಾಹಿತ್ಯ
 ನವರಷ್ಯದ ನೋಟ

ಪುರಸ್ಕಾರ
 ಮುಳುಬಾಗಿಲ ಶ್ರೀಪಾದಮಠದ ಶ್ರೀ ಶ್ರೀ ಶ್ರೀ ವಿಜಯನಿಧಿ ತೀರ್ಥ ಶ್ರೀಪಾದಂಗಳವರು ‘ಪತ್ರಿಕಾ ಸಾಹಿತ್ಯ ರತ್ನ’ ಎನ್ನುವ ಬಿರುದನ್ನು ದಯಪಾಲಿಸಿದ್ದಾರೆ.
 ಕರ್ನಾಟಕ ಜನಸೇವಾ ಪರಿಷತ್ ಇವರಿಗೆ ‘ಸಂಪಾದಕ ಕೇಸರಿ’ ಎನ್ನುವ ಪ್ರಶಸ್ತಿ ನೀಡಿ ಸನ್ಮಾನಿಸಿದೆ.
 ೧೯೭೮ರಲ್ಲಿ ಕರ್ನಾಟಕದ ಲೇಖಕರು, ಕಲಾವಿದರು ರಾಜ್ಯಪಾಲರ ಸಮ್ಮುಖದಲ್ಲಿ ಸನ್ಮಾನ ಪತ್ರಿಕೆ ನೀಡಿ ಗೌರವಿಸಿದ್ದಾರೆ.

ಚುಟುಕು
ಕನ್ನಡ ಸಾಹಿತ್ಯ
ಹ.ವೆಂ.ನಾಗರಾಜರಾವ್
ಹ.ವೆಂ.ನಾಗರಾಜರಾವ್
ಟಿ.ಎಸ್.ರಾಮಚಂದ್ರರಾವ್

ಟಿ.ಎಸ್.ರಾಮಚಂದ್ರರಾವ್ ಇವರು ೧೯೨೨ರಲ್ಲಿ ಜನಿಸಿದರು. ಇವರ ತಂದೆ ತೀರ್ಥಹಳ್ಳಿ ಸೂರ್ಯನಾರಾಯಣ ರಾಮಚಂದ್ರರಾವ್; ತಾಯಿ ಬನಶಂಕರಮ್ಮ. ಇವರ ಪತ್ನಿ ಲಲಿತಾ ಸಂಸ್ಕೃತ ಪ್ರಾಧ್ಯಾಪಕಿಯಾಗಿದ್ದರು. ಜನಪ್ರಿಯ ಲೇಖಕಿ ಎಂ.ಕೆ.ಇಂದಿರಾ ಇವರ ಸೋದರಿ.

ಪತ್ರಿಕೋದ್ಯಮ ವಲಯದಲ್ಲಿ
ಟಿ.ಎಸ್.ರಾಮಚಂದ್ರರಾವ್ ಮೊದಲು ಕೊರವಂಜಿ ಮಾಸಪತ್ರಿಕೆಗೆ ಲೇಖನ ಬರೆಯುತ್ತಿದ್ದರು. ‘ಮಧುವನ’ ಹಾಗು ‘ಮೂನ್‍ಲೈಟ್’ ಎನ್ನುವ ಪತ್ರಿಕೆಗಳನ್ನೂ ನಡೆಯಿಸುತ್ತಿದ್ದರು. ತರುವಾಯ ೧೯೪೮ರಲ್ಲಿ ಪ್ರಜಾವಾಣಿ ಪತ್ರಿಕೆಯಲ್ಲಿ ಸೇರಿ, ಅದರ ಸಂಪಾದಕರಾದರು. ಪ್ರಜಾವಾಣಿಯನ್ನು ಕನ್ನಡದ ಒಂದು ಅತ್ಯುತ್ತಮ ಹಾಗು ಜನಪ್ರಿಯ ಪತ್ರಿಕೆಯನ್ನಾಗಿ ಮಾಡಿದ ಶ್ರೇಯಸ್ಸು ಇವರದು. ಪ್ರಜಾವಾಣಿಯಲ್ಲಿ ದಿನನಿತ್ಯ ಬರೆಯುತ್ತಿದ್ದ ‘ಛೂಬಾಣ’ ಇವರ ಹಾಸ್ಯಲೇಪನದ ಚುಚ್ಚುಬಾಣವಾಗಿ ಅತ್ಯಂತ ಜನಪ್ರಿಯ ಅಂಕಣವಾಗಿತ್ತು.

ಕೃತಿಗಳು
ಇವರ ಕೃತಿ ‘ಲೇಡಿ ಡಾಕ್ಟರ್’ (ಪ್ರಹಸನ) ಜನಪ್ರಿಯ ಕೃತಿಯಾಗಿತ್ತು.

ನಿಧನ
ಟಿ.ಎಸ್.ರಾಮಚಂದ್ರರಾವ್ ೧೯೭೭ರಲ್ಲಿ ನಿಧನರಾದರು.

ಇವುಗಳನ್ನೂ ನೋಡಿ

 ನಿರಂಜನ

 ಎಂ.ಎಸ್.ಭಾರದ್ವಾಜ್

 ಎಸ್.ಆರ್.ಕೃಷ್ಣಮೂರ್ತಿ

 ವೈ.ಎನ್.ಕೃಷ್ಣಮೂರ್ತಿ

ಕನ್ನಡ ಸಾಹಿತ್ಯ
ಟಿ.ಎಸ್.ರಾಮಚಂದ್ರರಾವ್
ಟಿ.ಎಸ್.ರಾಮಚಂದ್ರರಾವ್
ಎಂ.ಆರ್.ಲಕ್ಷ್ಮಮ್ಮ

ಎಂ.ಆರ್.ಲಕ್ಷ್ಮಮ್ಮ ಇವರು ೧೯೧೩ರಲ್ಲಿ ಜನಿಸಿದರು. ಇವರ ತಂದೆ ಆರ್.ರಾಮರಾವ್; ಪತಿ ನಾರಾಯಣ ಮೂರ್ತಿ.

ಪತ್ರಿಕೋದ್ಯಮ
ಲಕ್ಷ್ಮಮ್ಮನವರು ವಯಸ್ಕರ ಶಿಕ್ಷಣ ಸಮಿತಿಯ ‘ಬೆಳಕು’ ಪತ್ರಿಕೆಯ ಪ್ರಪ್ರಥಮ ಸಂಪಾದಕಿಯಾಗಿದ್ದರು.
ಮಹಿಳೆಯರಿಗಾಗಿ ‘ಸೋದರಿ’ ಎನ್ನುವ ವಾರಪತ್ರಿಕೆಯನ್ನು ೫ ವರ್ಷ ಕಾಲ ನಡೆಯಿಸಿದರು.ಆ ಬಳಿಕ ೧ ವರ್ಷ ಕಾಲ ಇದನ್ನು ಮಾಸಪತ್ರಿಕೆಯಾಗಿ ನಡೆಯಿಸಿದರು.

ಸಾಹಿತ್ಯ
ಲಕ್ಷ್ಮಮ್ಮನವರು ಹಲವಾರು ಕತೆಗಳನ್ನು ರಚಿಸಿದ್ದಾರೆ ಹಾಗು ಜನಪದ ಸಾಹಿತ್ಯವನ್ನು ಸಂಗ್ರಹಿಸಿದ್ದಾರೆ.

ಸಾಮಾಜಿಕ
೧೯೪೫ರಲ್ಲಿ ಇಂಡಿಯನ್ ನ್ಯಾಶನಲ್ ಕಾಂಗ್ರೆಸ್ ಪಕ್ಷದ ಪ್ರತಿನಿಧಿಯಾಗಿ ಪ್ರಜಾಪ್ರತಿನಿಧಿ ಸಭೆಗೆ ಆಯ್ಕೆಗೊಂಡಿದ್ದರು.

ಎಂ.ಆರ್.ಲಕ್ಷ್ಮಮ್ಮನವರು ೧೯೮೪ರಲ್ಲಿ ನಿಧನರಾದರು.

ಚುಟುಕು
ಕನ್ನಡ ಸಾಹಿತ್ಯ
ಎಂ.ಆರ್.ಲಕ್ಷ್ಮಮ್ಮ 
ಎಂ.ಆರ್.ಲಕ್ಷ್ಮಮ್ಮ
ಎಂ.ಆರ್.ಲಕ್ಷ್ಮಮ್ಮ
ಎಂ.ಜೀವನ

ಎಂ.ಜೀವನ ಇವರು ಹುಬ್ಬಳ್ಳಿಯಲ್ಲಿ ಜನಿಸಿದ್ದು ಸಾಹಿತಿಗಳು ಹಾಗು ಪತ್ರಕರ್ತರಾಗಿದ್ದಾರೆ. ಇವರು ಈಗ ಬೆಂಗಳೂರಿನಲ್ಲಿಯೇ ನೆಲೆಸಿದ್ದಾರೆ. ಸಂಪರ್ಕ / ಮಾಧ್ಯಮ ಉದ್ಯಮದಲ್ಲಿದ್ದಾರೆ. ಇಂಗ್ಲೀಷ್ ಮತ್ತು ಕನ್ನಡದೆಲ್ಲಿ ಬರಹ ಹಾಗೂ ಓದುವಿಕೆಯಲ್ಲಿ ಆಸಕ್ತಿಯನ್ನು ಇಟ್ಟುಕೊಂಡಿದ್ದಾರೆ. ಇಂಗ್ಲೀಷ್ನಲ್ಲಿ ತಮ್ಮದೆ ಆದ ಬ್ಲಾಗ್ ನ್ನು ರಚಿಸಿದ್ದಾರೆ (Third Eye ಮತ್ತು Religion and Culture tales from India).

ಸಾಹಿತ್ಯ
 ಹುತಾತ್ಮನ ಹೆಂಡತಿ

ಪತ್ರಕರ್ತರಾಗಿ ಸೇವೆ
 ತಾರಕ (ಮರಾಠಿ ಚಲನಚಿತ್ರ ಪತ್ರಿಕೆ)
 ತರಂಗ (ಚಲನಚಿತ್ರ ಮಾಸಿಕ)
 ವಿಜಯ (ದಿನಪತ್ರಿಕೆ)
 ಹುಬ್ಬಳ್ಳಿ ಸಮಾಚಾರ (ದಿನಪತ್ರಿಕೆ)
 ಮಹಾನಗರ ವಾರ್ತೆ (ವಾರಪತ್ರಿಕೆ)
 ಪ್ರಪಂಚ (ವಾರಪತ್ರಿಕೆ)

ಪುರಸ್ಕಾರ

ಇವರಿಗೆ ೧೯೮೭ರಲ್ಲಿ ಕರ್ನಾಟಕ ರಾಜ್ಯ ಪತ್ರಿಕಾ ಅಕಾಡೆಮಿ ಪ್ರಶಸ್ತಿ ನೀಡಿ ಗೌರವಿಸಿದೆ.

ಚುಟುಕು
ಕನ್ನಡ ಸಾಹಿತ್ಯ
ಎಂ.ಜೀವನ
ಎಂ.ಜೀವನ

ಉಲ್ಲೇಖಗಳು
ಸತ್ಯಾಗ್ರಹ

ಸತ್ಯಾಗ್ರಹ ಅನೀತಿಯ ವಿರುದ್ಧ ಅಹಿಂಸಾತ್ಮಕವಾಗಿ ಹೋರಾಟ ನಡೆಸುವ ತತ್ವ. ಮೋಹನದಾಸ್ ಗಾಂಧಿಯವರು ಈ ತತ್ವದ ಜನಕ. ಅವರು ಭಾರತೀಯ ಸ್ವಾತಂತ್ರ್ಯ ಚಳವಳಿಯ ಮತ್ತು ಭಾರತದ ಹಕ್ಕುಗಳ ದಕ್ಷಿಣ ಆಫ್ರಿಕಾದಲ್ಲಿ ತನ್ನ ಹಿಂದಿನ ಹೋರಾಟಗಳ ಸಮಯದಲ್ಲಿ 'ಸತ್ಯಾಗ್ರಹ' ನಿಯೋಜಿಸಲಾಗಿತ್ತು. ಸತ್ಯಾಗ್ರಹ ಸಿದ್ಧಾಂತವನ್ನು ಯುನೈಟೆಡ್ ಸ್ಟೇಟ್ಸ್ ನಾಗರಿಕ ಹಕ್ಕುಗಳ ಚಳವಳಿಯ ಸಂದರ್ಭದಲ್ಲಿ ಮಾರ್ಟಿನ್ ಲೂಥರ್ ಕಿಂಗ್, ಜೂನಿಯರ್ ಮತ್ತು  ಜೇಮ್ಸ್ ಬೆವೆಲ್ ಪ್ರಚಾರದ ಮೇಲೆ ಪ್ರಭಾವಿಸಿತು,  ಮತ್ತು ಅನೇಕ ಇತರ ಸಾಮಾಜಿಕ ನ್ಯಾಯ ಮತ್ತು ಸದೃಶದ ಮೇಲೂ ಪ್ರಭಾವ ಭೀರಿತ್ತು. ಯಾರು ಸತ್ಯಾಗ್ರಹವನ್ನು ಅಭ್ಯಸಿಸುತ್ತಾರೋ ಅವರು ಸತ್ಯಗ್ರಹಿ ಎಂದು ಕರೆಯಲ್ಪಡುತ್ತಾರೆ. ಈ ತತ್ವದಡಿಯಲ್ಲಿ ಸಹಸ್ರಾರು  ಭಾರತೀಯರು ಬ್ರಿಟಿಷ್ ಆಳ್ವಿಕೆಯನ್ನು ವಿರೋಧಿಸಿ ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲ್ಗೊಂಡರು.

ಬಾಹ್ಯಸಂಪರ್ಕಗಳು

 'Satyagraha 100 Years Later', a retrospective with Arun Gandhi from Democracy Now!
 The Story of Satyagraha by Dr. Jyotsna Kamat
 GandhiPoetics.com  A site that analyzes and previews the poetry associated with Gandhi's Satyagraha movement.
 Satyagraha in South Africa

ಭಾರತೀಯ ಸ್ವಾತಂತ್ರ್ಯ ಚಳುವಳಿ
ತತ್ವಶಾಸ್ತ್ರ
ದಾಂಡಿ, ಗುಜರಾತ್

ದಾಂಡಿ ಗುಜರಾತ್ನ ಸೂರತ್ ಜಿಲ್ಲೆಯಲ್ಲಿ ಸ್ಥಿತ ಒಂದು ಹಳ್ಳಿ. ಅರಬ್ಬಿ ಸಮುದ್ರದ ಕಡಲಿನಲ್ಲಿರುವ ಈ ಹಳ್ಳಿ ೧೯೩೦ರಲ್ಲಿ ಮಹಾತ್ಮ ಗಾಂಧಿಯವರು ತಮ್ಮ ಉಪ್ಪಿನ ಸತ್ಯಾಗ್ರಹ ನಡೆಸಲು ಈ ಆಯ್ಕೆ ಮಾಡಿದ ಜಾಗ.

ಗುಜರಾತ್
ಮಹಾತ್ಮ ಗಾಂಧಿ
ಎಚ್.ಎಲ್.ಕೇಶವಮೂರ್ತಿ

ಎಚ್.ಎಲ್.ಕೇಶವಮೂರ್ತಿಯವರು ೧೯೩೯  ಡಿಸೆಂಬರ್ ೨೮ರಂದು ಮಂಡ್ಯ ಜಿಲ್ಲೆಯ  ಹೆರಗನಹಳ್ಳಿಯಲ್ಲಿ ಜನಿಸಿದರು. ಇಂಜನಿಯರಿಂಗ್ ನಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಮಂಡ್ಯದ ಪಿ.ಇ.ಎಸ್. ಇಂಜಿನಿಯರ್ ಕಾಲೇಜಿ ನಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ.

ಸಾಹಿತ್ಯ
ಎಚ್.ಎಲ್.ಕೇಶವಮೂರ್ತಿಯವರು ಕನ್ನಡದ ಹೆಸರಾಂತ ಲೇಖಕರು. ಇವರ ಕೆಲವು ಕೃತಿಗಳು ಇಂತಿವೆ:

ಕೃತಿಗಳು
 ನೀನ್ಯಾಕೊ ನಿನ್ನ ಹಂಗ್ಯಾಕೊ ಮಾವ
 ಎಂಗಾರ ಟಿಕೆಟ್ ಕೊಡಿ
 ಗೌರವಾನ್ವಿತ ದಗಾಕೋರರು
 ಇಸ್ಪೀಟು ನ್ಯಾಯ
 ಜೆಂಟ್ಸ್ ದ್ರೌಪದಿ ವಸ್ತ್ರಾಪಹರಣ ಪ್ರಕರಣವು.

ಪ್ರಶಸ್ತಿ
 ೧೯೭೨ರಲ್ಲಿ ಇವರ ‘ನೀನ್ಯಾಕೊ ನಿನ್ನ ಹಂಗ್ಯಾಕೊ’ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ 
 ರಾಜ್ಯ ಸಾಹಿತ್ಯ ಅಕಾಡೆಮಿಯ ಬಹುಮಾನ ಲಭಿಸಿದೆ.
ಚುಟುಕು 
ಕನ್ನಡ ಸಾಹಿತ್ಯ 
ಎಚ್.ಎಲ್.ಕೇಶವಮೂರ್ತಿ
ಎಚ್.ಎಲ್.ಕೇಶವಮೂರ್ತಿ
ಕೆ.ಸಚ್ಚಿದಾನಂದಯ್ಯ

ಕೆ.ಸಚ್ಚಿದಾನಂದಯ್ಯ ಇವರು ೧೯೩೦ ಸಪ್ಟಂಬರ ೯ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯದಲ್ಲಿ ಜನಿಸಿದರು. ಇವರ ತಾಯಿ ಪದ್ಮಾವತಿ; ತಂದೆ ಪರಮೇಶ್ವರಯ್ಯ.

ಕೃತಿಗಳು

ಕವನಸಂಕಲನ
 ಚೈತ್ರವನ
 ಕರ್ಮಜೀವಿ

ಕಾದಂಬರಿ
 ಏಳನೆಯ ಹೆಡೆ
 ಹದಿನೆಂಟರ ನೆಂಟು

ನಾಟಕ
 ಮೂರು ಗೀತನಾಟಕಗಳು

ಮಕ್ಕಳ ಸಾಹಿತ್ಯ
 ಕೊಡವ ನಾನು ಕೊಡಗು ನಾಡು
 ಹಾಲು ಜೇನು

ವಯಸ್ಕರ ಸಾಹಿತ್ಯ
 ಬಂಗಾರದ ಹೂ
 ಊಟ ಬಲ್ಲವನಿಗೆ ರೋಗವಿಲ್ಲ

ಸಂಪಾದನೆ
 ಬ್ರಹ್ಮಗಿರಿ
 ರಸಷಷ್ಠಿ

ಕನ್ನಡ ಸಾಹಿತ್ಯ
ಕೆ.ಸಚ್ಚಿದಾನಂದಯ್ಯ
ಪಳಕಳ ಸೀತಾರಾಮ ಭಟ್ಟ

ಪಳಕಳ ಸೀತಾರಾಮ ಭಟ್ಟರು ೧೯೩೧  ಅಗಸ್ಟ ೧೪ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಕಾರ್ಕಳ ತಾಲೂಕಿನ ಪುತ್ತಿಗೆ ಗ್ರಾಮದಲ್ಲಿ ಜನಿಸಿದರು. ಮೂಡುಬಿದಿರೆಯ ಜೈನ ಕಿರಿಯ ಮಹಾವಿದ್ಯಾಲಯದಲ್ಲಿ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದರು.i

ಸಾಹಿತ್ಯ

ಪಳಕಳ ಸೀತಾರಾಮ ಭಟ್ಟರು ‘ಶಿಶು ಸಾಹಿತ್ಯಮಾಲೆ’ ಸ್ಥಾಪಿಸಿ, ತನ್ಮೂಲಕ ಹಲವಾರು ಮಕ್ಕಳ ಪುಸ್ತಕಗಳನ್ನು ಹೊರತಂದಿದ್ದಾರೆ. ಇವರ ಕೆಲವು ಮಕ್ಕಳ ಕೃತಿಗಳು ಇಂತಿವೆ:

ಕವನ ಸಂಕಲನ

 ಎಳೆಯರ ಗೆಳೆಯ
 ಕಂದನ ಕೊಳಲು
 ಕಿರಿಯರ ಕಿನ್ನರಿ
 ಗಾಳಿಪಟ
 ತಮ್ಮನ ತಂಬೂರಿ
 ತಿಮ್ಮನ ತುತ್ತೂರಿ
 ಪುಟ್ಟನ ಪೀಪಿ
 ಬಾಲರ ಬಾವುಟ
 ಮಕ್ಕಳ ಮುದ್ದು

ಕಥಾಸಂಕಲನ
 ಕಟಂ ಕಟಂ ಕಪ್ಪೆಯಣ್ಣ
 ಗಡಿಬಿಡಿ ಗುಂಡ
 ಚಿಕ್ಕಣಿ ಚೋಮ
 ಪುಟಾಣಿ ಕತೆಗಳು
 ಪುಟ್ಟ ಬಿಲ್ಲಿ
 ಬೆಕ್ಕಿನ ಮರಿ ಹಕ್ಕಿಯಾಯಿತೆ?
 ಮಿಠಾಯಿ ಗೊಂಬೆ
 ಹೂದೋಟದ ಹುಡುಗಿಯರು

ನಾಟಕ
 ಏಕಲವ್ಯ
 ಕಿಟ್ಟಾಯಣ
 ನಚಿಕೇತ
 ಭಕ್ತ ಧ್ರುವ
 ಯಾರವರು?

ಪ್ರಹಸನ
 ಬೆಳಕಿನ ಹಬ್ಬ

ಜೀವನ ಚರಿತ್ರೆ
 ಈಶ್ವರಚಂದ್ರ ವಿದ್ಯಾಸಾಗರ

ಪುರಸ್ಕಾರ
‘ಬೆಳಕಿನ ಹಬ್ಬ’ ಕೃತಿಗೆ ‘ಜಿ.ಪಿ.ರಾಜರತ್ನಂ ಸ್ಮಾರಕ ಪ್ರಶಸ್ತಿ’ ದೊರೆತಿದೆ.

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಪಳಕಳ ಸೀತಾರಾಮ ಭಟ್ಟ
ಮನೋಹರ ಭಾಲಚಂದ್ರ ಘಾಣೇಕರ

ಮನೋಹರ ಭಾಲಚಂದ್ರ ಘಾಣೇಕರ ಇವರು ೧೯೩೭  ಅಗಸ್ಟ ೨ರಂದು ಬನವಾಸಿಯಲ್ಲಿ ಜನಿಸಿದರು.ಇವರ ತಂದೆ ಪ್ರಸಿದ್ಧ ಸ್ವಾತಂತ್ರ್ಯ ಹೋರಾಟಗಾರ, ಸಾಹಿತಿ, ಪತ್ರಕರ್ತ ಹಾಗು ಧಾರವಾಡದಲ್ಲಿಯ ಸಮಾಜ ಪುಸ್ತಕಾಲಯದ 
ಸಂಸ್ಥಾಪಕರಾಗಿದ್ದ ಭಾಲಚಂದ್ರ ಘಾಣೇಕರ. ಮನೋಹರ ಘಾಣೇಕರ ಇವರು ತಮ್ಮ ತಂದೆಯ ನಿಧನದ ನಂತರ ಪ್ರಕಾಶನ  ಕಾರ್ಯವನ್ನು ಮುಂದುವರಿಸಿದ್ದಾರೆ.ಇವರು ಮಕ್ಕಳಿಗಾಗಿ ಅನೇಕ ಕೃತಿಗಳನ್ನು ರಚಿಸಿದ್ದಾರೆ. ಇವರ ಕೆಲವು ಕೃತಿಗಳು ಇಂತಿವೆ:
 ಚಿರಂಜೀವಿ ಪರಶುರಾಮ
 ಶ್ರೀ ಬಸವಣ್ಣ
 ಮಾರ್ಕೊ ಪೋಲೊ
 ಗೌತಮ
 ಬೋಧಿಸತ್ವನ ಕಥೆಗಳು
 ಬುದ್ಧ ಜಾತಕ ಕಥೆಗಳು
 ಪುರಾಣ ಪಂಚಕ
 ಮಾತಾಡುವ ಕುದುರೆ
 ಆದರ್ಶದ ಕಥೆಗಳು
 ಠಕ್ಕರ ಗುರು
 ಕೊಪ್ಪರಿಗೆ ತುಂಬ ಕಥೆಗಳು
 ಮಕ್ಕಳ ನಿತ್ಯ ಪಾಠ
 ಅಮೇರಿಕಾದ ಜನಪದ ಕಥೆಗಳು
 ಜಪಾನಿನ ಜನಪದ ಕಥೆಗಳು
 ಇರಾಣದ ಲೋಕನೀತಿ ಕಥೆಗಳು
 ಬಂಗಾರದ ಹೆಜ್ಜೆ
 ತುಷಾರ ಮಣಿ
 ಅಜ್ಜಾ ನನಗೊಂದು ಕಥೆ ಹೇಳು
 ಅಜ್ಜಿ ನನಗೊಂದು ಕಥೆ ಹೇಳು
 ಅಮ್ಮಾ ನನಗೊಂದು ಕಥೆ ಹೇಳು
 ಗರುಡನ ಕಥೆ

ಚುಟುಕು
ಕನ್ನಡ ಸಾಹಿತ್ಯ
ಮನೋಹರ ಭಾಲಚಂದ್ರ ಘಾಣೆಕರ
ವೆಂಕಟರಾಜ ಪಾನಸೆ

ವೆಂಕಟರಾಜ ಪಾನಸೆ ಇವರು ೧೯೩೧ರಲ್ಲಿ ಬೆಳಗಾವಿ ಜಿಲ್ಲೆಯ ಖಾನಾಪುರ ತಾಲೂಕಿನ ಗಂದಿಗವಾಡ ಗ್ರಾಮದಲ್ಲಿ ಜನಿಸಿದರು. ಬಡತನದಿಂದಾಗಿ ಹೆಚ್ಚಿಗೆ ಒದಲಾರದೆ, ಮ್ಯಾಟ್ರಿಕ್ ಪರೀಕ್ಷೆಯಲ್ಲಿ ಉತ್ತೀರ್ಣರಾದ ಬಳಿಕ                            
ವೃತ್ತಿ ಜೀವನ ಪ್ರಾರಂಭಿಸಿದರು. ಇವರು 'ಬೆಳಗಾವಿ: ಕನ್ನಡಿಗರ ಸತ್ವಪರೀಕ್ಷೆ' ಎಂಬ ಪುಸ್ತಕವನ್ನು ಬರೆದಿರುವರು.

ಪತ್ರಿಕೋದ್ಯಮ
ಇವರು ಮೊದಲು ರೈತ ಪತ್ರಿಕೆಯಲ್ಲಿ ಉಪಸಂಪಾದಕರಾಗಿ ಸೇವೆ ಸಲ್ಲಿಸಿದ ಬಳಿಕ, ಚಿತ್ರಗುಪ್ತದಲ್ಲಿ ಸಹಸಂಪಾದಕರಾಗಿ ಕೆಲಕಾಲ ದುಡಿದರು.ಆನಂತರ ಜನಶಕ್ತಿಯ ಸಂಪಾದಕರಾದರು. ಕೆಲಕಾಲ ಚೆನ್ನೈದಲ್ಲಿರುವ ಸೋವಿಯೆಟ್ ಒಕ್ಕೂಟದ (ಈಗ  ರಶಿಯಾ)ದ ಸಮಾಚಾರ ಇಲಾಖೆಯಲ್ಲಿ ಕನ್ನಡ ವಿಭಾಗದ ಸಂಪಾದಕರಾಗಿದ್ದರು.

ಸಾಹಿತ್ಯ

ಕಥಾಸಂಕಲನ
 ಮನ್ಮಥನ ಹೆಂಡತಿ
 ಇದು ಬರೆಯುವಂಥದಲ್ಲ

ಸಂಪಾದನೆ
 ವಿಶ್ವಕಥಾಕೋಶದ ೫ನೆಯ ಸಂಪುಟ

ಇವುಗಳನ್ನೂ ನೋಡಿ

 ಹೆಚ್.ಆರ್.ನಾಗೇಶರಾವ್

 ನಿರಂಜನ

 ಎಂ.ಎಸ್.ಭಾರದ್ವಾಜ್

ಚುಟುಕು
ಕನ್ನಡ ಸಾಹಿತ್ಯ
ವೆಂಕಟರಾಜ ಪಾನಸೆ 
ವೆಂಕಟರಾಜ ಪಾನಸೆ
ಹ.ಶಿ.ಭೈರನಟ್ಟಿ

ಹ. ಶಿ. ಭೈರನಟ್ಟಿಯವರು ೧೯೫೦ ಮೇ ೨ರಂದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲೂಕಿನ ಕುಲಗೋಡ ಗ್ರಾಮದಲ್ಲಿ ಜನಿಸಿದರು.
ಇವರ ತಾಯಿ ಪಾರ್ವತೆವ್ವ ; ತಂದೆ ಶಿವಪ್ಪ ಬಾಳಪ್ಪ ಭೈರನಟ್ಟಿ.

ಶಿಕ್ಷಣ, ಉದ್ಯೋಗ
ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಸಂಪಾದಿಸಿದ ಭೈರನಟ್ಟಿಯವರು ಭಾರತೀಯ ಜೀವವಿಮಾ ನಿಗಮದಲ್ಲಿ ಸಹಾಯಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

ಸಾಹಿತ್ಯ
ತಮ್ಮ ೧೮ನೆಯ ವಯಸ್ಸಿನಿಂದಲೇ ಸಣ್ಣ ಕತೆಗಳನ್ನು ಬರೆಯಲು ಆರಂಭಿಸಿದ ಭೈರನಟ್ಟಿಯವರು, ಸಾಹಿತ್ಯದ ಎಲ್ಲ ಪ್ರಕಾರಗಳಲ್ಲಿಯೂ ಕೈಯಾಡಿಸಿದ್ದಾರೆ. ಅವರ ಪ್ರಕಟಿತ ಕೃತಿಗಳು ಇಂತಿವೆ:

ಕಾವ್ಯ

ಹನಿಗವನಗಳು
 ನಕ್ಷತ್ರಪುಂಜ (೧೯೭೬)

ಕವನಸಂಕಲನ
•	ಬೆಳ್ಳಿ ತೆರೆಗೆ ಬದುಕಿನ ಚಿತ್ರ (೧೯೮೧)
•	ವರ್ತಮಾನಗಳು (೧೯೮೪)
•	ಕಂಪ್ಯೂಟರುಗಳೇ ತಿಳಿಸುತ್ತವೆ (೨೦೦೧)

ಕಥಾಸಂಗ್ರಹ

ವೈಜ್ಞಾನಿಕ
•	ಬೈಲೆಟ್ ಮಾನವ (೧೯೭೫)

ಪ್ರವಾಸ
•	ನೆಲದ ಮೇಲೆ ಹೆಜ್ಜೆ (೧೯೮೦)

ಸಾಮಾಜಿಕ
•	ಪುಟಿವ ಮೀನುಗಳು (೧೯೮೧)

ವೈಜ್ಞಾನಿಕ
•	ಟಾಪ್ ಸೀಕ್ರೆಟ್ (೧೯೮೨)

ಕಾದಂಬರಿ

ವೈಜ್ಞಾನಿಕ
•	ಟ್ರಿಪ್ಲೆಟ್ ಸಿಗ್ಮಿ (೧೯೮೦)

ಸಾಮಾಜಿಕ
•	ನೆರಳು (೧೯೮೩)

ಪ್ರಬಂಧಸಂಕಲನ

ಕಥಾತ್ಮಕ ಲಲಿತ ಪ್ರಬಂಧಗಳು
•	ಬಣ್ಣದ ಕಣ್ಣು

ವೈಚಾರಿಕ
•	ಡಾ. ಬೆಟಗೇರಿ ಕೃಷ್ಣಶರ್ಮರ ಸಾಹಿತ್ಯದರ್ಶನ

ಪುರಸ್ಕಾರ
ಹ.ಶಿ.ಭೈರನಟ್ಟಿಯವರ ಅನೇಕ ಕತೆ, ಕವನ ಹಾಗು ಹಾಸ್ಯಲೇಖನಗಳಿಗೆ ಸಾಹಿತ್ಯಸ್ಪರ್ಧೆಗಳಲ್ಲಿ ಪ್ರಶಸ್ತಿ ಲಭಿಸಿವೆ.

ಹವ್ಯಾಸ
ಭೈರನಟ್ಟಿಯವರು ಉತ್ತಮ ಛಾಯಾಚಿತ್ರಗ್ರಾಹಕರು ಹಾಗು ವಿಡಿಯೋಗ್ರಾಫರ್ ಆಗಿದ್ದಾರೆ.  ಧಾರವಾಡ ಪಟ್ಟಣದಲ್ಲಿಯ ಪ್ರಥಮ ವಿಡಿಯೋಗ್ರಾಫರ್ ಇವರೇ ಎನ್ನುವ ಹೆಗ್ಗಳಿಕೆ ಇವರದು.
ಇದಲ್ಲದೆ, ಭೈರನಟ್ಟಿಯವರು ಸಂಗೀತದಲ್ಲೂ ಆಸಕ್ತರು. ಸ್ವತಃ ಉತ್ತಮ ತಬಲಾವಾದಕರಾಗಿದ್ದಾರೆ.

ಕೌಟುಂಬಿಕ
ಭೈರನಟ್ಟಿಯವರ ಮಡದಿ ಶಕುಂತಲಾ ; ಪತಿಯ ಎಲ್ಲ ಹವ್ಯಾಸಗಳಿಗೂ ಒತ್ತಾಸೆಯಾಗಿ ನಿಂತಿದ್ದಾರೆ. ಮಗ ಚೇತನ ಜರ್ಮನಿಯಲ್ಲಿ ಎಮ್. ಎಸ್. ಪದವಿಯನ್ನು ಪಡೆದು ಈಗ ಪುಣೆಯಲ್ಲಿ ಇಂಜನಿಯರಿಂಗ್ ಹುದ್ದೆಯಲ್ಲಿದ್ದಾರೆ. ಮಗಳು ಲಕ್ಷ್ಮೀ ಸಹ ತನ್ನ ಇಂಜನಿಯರ್ ಪತಿಯ ಜೊತೆಗೆ ಪುಣೆಯಲ್ಲಿದ್ದಾಳೆ.

ಸಂತೃಪ್ತ ಕೌಟುಂಬಿಕ ಜೀವನ ಹೊಂದಿದ ಭೈರನಟ್ಟಿಯವರು ಸ್ನೇಹಜೀವಿಗಳೂ ಹೌದು. ಸಂಗೀತ, ಸಾಹಿತ್ಯ ಹಾಗು ಸ್ನೇಹಿತರೇ ಇವರ ಹವ್ಯಾಸ. 

ಹಾಸ್ಯ ಸಾಹಿತಿಗಳು
 ಲೇಖಕರು
ಹಾರ್ನಹಳ್ಳಿ ರಾಮಸ್ವಾಮಿ

ಹಾ.ರಾ. ಎನ್ನುವ ಹೆಸರಿನಲ್ಲಿ ಅನೇಕ ಹಾಸ್ಯಲೇಖನಗಳನ್ನು ಬರೆದು ಹಾಸ್ಯಸಾಹಿತ್ಯದಲ್ಲಿ ಪ್ರಸಿದ್ಧರಾದ ಹಾರ್ನಹಳ್ಳಿ ರಾಮಸ್ವಾಮಿಯವರು ತಮ್ಮ ದೇಶಸೇವೆಯಿಂದ ಇನ್ನೂ ಹೆಚ್ಚು ಖ್ಯಾತರಾಗಿದ್ದಾರೆ.

ಕೌಟಂಬಿಕ
ಇವರ ತಾಯಿ ಭವಾನಮ್ಮ; ತಂದೆ ಅನಂತರಾಮಯ್ಯ. ಶೈಶವದಲ್ಲೆ ತಂದೆ, ತಾಯಿಯರನ್ನು ಕಳೆದುಕೊಂಡ ಹಸುಗೂಸನ್ನು ಸಲಹಿದವರು ಗಿರಿಯಮ್ಮ ಹಾಗು ದಾಸಪ್ಪ ದಂಪತಿಗಳು.

ಚಿಕ್ಕಂದಿನಿಂದಲೆ ಸ್ವಾತಂತ್ರ್ಯ ಚಳುವಳಿಯತ್ತ ಆಕರ್ಷಿತರಾದ ರಾಮಸ್ವಾಮಿಯವರ ಅತ್ತೆ ಗೌರಮ್ಮ ಹಾಗು ಮಾವ ಸರದಾರ ವೆಂಕಟರಾಮಯ್ಯನವರೂ ಸಹ ಸ್ವಾತಂತ್ರ್ಯ ಹೋರಾಟಗಾರರೇ. ಲಲಿತಾ ಇವರ ಹೆಂಡತಿ.

ರಾಜಕೀಯ
೧೯೪೨ ರಿಂದ ೧೯೪೭ರವರೆಗೆ ಸ್ವಾತಂತ್ರ್ಯ ಹೋರಾಟದಲ್ಲಿ ಪಾಲುಗೊಂಡು,ಜಿಲ್ಲಾ ಕಾಂಗ್ರೆಸ್, ಪ್ರದೇಶ ಕಾಂಗ್ರೆಸ್ ಹಾಗು ಏ.ಐ.ಸಿ.ಸಿ. ಗಳಲ್ಲಿ ದುಡಿದರು; ಶಾಸನಸಭಾ ಸದಸ್ಯರಾದರು; ಕಾನೂನು ಮತ್ತು ಸಂಸದೀಯ ವ್ಯವಹಾರ ಇಲಾಖೆಯ ಸಚಿವರಾಗಿ ಕರ್ನಾಟಕ ರಾಜ್ಯಕ್ಕೆ ಅಪಾರ ಸೇವೆ ಸಲ್ಲಿಸಿದ್ದಾರೆ.

ಸಾಮಾಜಿಕ
ಹಾರ್ನಹಳ್ಳಿ ರಾಮಸ್ವಾಮಿಯವರು  ಮಲ್ನಾಡ ಇಂಜನಿಯರಿಂಗ್ ಕಾಲೇಜು, ಕಾಂತಮ್ಮ ಮಹಿಳಾ ಕಾಲೇಜು ಮೊದಲಾದ ಶಿಕ್ಷಣಸಂಸ್ಥೆಗಳನ್ನು ಸ್ಥಾಪಿಸಿ ಶಿಕ್ಷಣ ಪ್ರಸಾರಕ್ಕಾಗಿ ಶ್ರಮಿಸಿದ್ದಾರೆ.

ಪ್ರಸ್ತುತ ಲೋಕಶಿಕ್ಷಣ ಟ್ರಸ್ಟ್ನ ಅಧ್ಯಕ್ಷರಾಗಿದ್ದಾರೆ. (ಈ ಟ್ರಸ್ಟ್‍ನಿಂದ ಸಂಯುಕ್ತ ಕರ್ನಾಟಕ ದಿನಪತ್ರಿಕೆ, ಕರ್ಮವೀರ ವಾರಪತ್ರಿಕೆ ಹಾಗೂ ಕಸ್ತೂರಿ ಮಾಸಿಕಗಳು ಪ್ರಕಟವಾಗುತ್ತಿವೆ.

ಸಾಹಿತ್ಯ
ಹಾ.ರಾ. ಅನೇಕ ಬಿಡಿ ಹಾಸ್ಯ ಲೇಖನಗಳನ್ನು ಬರೆದಿದ್ದಾರೆ. ತಮ್ಮ ವಕೀಲಿ ವೃತ್ತಿಯಲ್ಲಿ ಕಂಡ ಹಾಸ್ಯಾನುಭವಗಳ ಸಂಕಲನ ‘ಮೈ ಲಾರ್ಡ್’  ಸಹ ಪ್ರಕಟಿಸಿದ್ದಾರೆ.

ಚುಟುಕು
ಕನ್ನಡ ಸಾಹಿತ್ಯ
ಹಾರ್ನಹಳ್ಳಿ ರಾಮಸ್ವಾಮಿ 
ಹಾರ್ನಹಳ್ಳಿ ರಾಮಸ್ವಾಮಿಕರ್ನಾಟಕ ರಾಜಕಾರಣಿಗಳು
ಪಿ.ಸುಬ್ರಹ್ಮಣ್ಯ ಆಚಾರ್ಯ

‘ರಸಿಕ ಪುತ್ತಿಗೆ’ ಎಂದೇ ಖ್ಯಾತರಾದ  ಪಿ.ಸುಬ್ರಹ್ಮಣ್ಯ ಆಚಾರ್ಯರು ೧೯೩೨ ಜೂನ ೧೫ರಂದು ಕಾರ್ಕಳ ತಾಲೂಕಿನ ಪುತ್ತಿಗೆಯಲ್ಲಿ ಜನಿಸಿದರು. ಇವರ ತಾಯಿ ನಾಗವೇಣಿ ಅಮ್ಮ; ತಂದೆ ವೆಂಕಟರಮಣಾಚಾರ್ಯ.

ಶಿಕ್ಷಣ ಹಾಗು ವೃತ್ತಿ
ಹಿಂದಿ ಭಾಷೆಯ ಪರೀಕ್ಷೆಗಳಲ್ಲಿ ತೇರ್ಗಡೆಯಾಗಿ ಹಿಂದಿ ಶಿಕ್ಷಕರಾದ ಆಚಾರ್ಯರು,ಆನಂತರ 
ಮೈಸೂರು ವಿಶ್ವವಿದ್ಯಾನಿಲಯದಿಂದ ಎಂ.ಎ.(ಕನ್ನಡ) ಪದವಿ ಹಾಗು ಭಾಷಾ ಶಿಕ್ಷಣದಲ್ಲಿ ಡಿಪ್ಲೋಮಾ ಪಡೆದರು.

ಸಾಹಿತ್ಯ ಸೇವೆ
‘ರಸಿಕ ಪುತ್ತಿಗೆ’ ಹೆಸರಿನಲ್ಲಿ ಆಚಾರ್ಯರು ಮಕ್ಕಳಿಗಾಗಿ ಅನೇಕ ಕಥೆ, ಕಾದಂಬರಿ, ನಾಟಕ ಹಾಗು ಜೀವನ ಚರಿತ್ರೆಗಳನ್ನು ರಚಿಸಿದ್ದಾರೆ. ಮಕ್ಕಳಿಂದ ನಾಟಕಗಳನ್ನು ಆಡಿಸಿದ್ದಾರೆ. ಆಕಾಶವಾಣಿಯಲ್ಲಿ ಕಥೆ ಹಾಗು ಕವನಗಳನ್ನು ಓದಿದ್ದಾರೆ.

ಕೃತಿಗಳು

ಕಥಾಸಂಕಲನ
 ಕೊಂಬಿನ ಕಂಬಯ್ಯ
 ಇಲಿಗೆ ಅಂಜಿದ ಹುಲಿ
 ನೀತಿ ಕಥೆಗಳು
 ತುಂಟಾಟದ ಕಥೆಗಳು
 ಸುಕ್ಕಿನುಂಡೆ ಸುಬ್ಬ ಮತ್ತು ಇತರ ಕಥೆಗಳು
 ತಪೋವನದ ಸಾಹಸಿಗಳು

ನಾಟಕ
 ಸತಿ ಅನುಸೂಯಾ
 ತಿಲೋತ್ತಮೆ
 ವೀರ ಜಟಾಯು
 ಮರೆವೊ ಮರೆವು
 ಸುಂದೋಪಸುಂದ
 ಅಗ್ನಿಪರೀಕ್ಷೆ

ಕಾದಂಬರಿ
 ಪಿತ್ರಾರ್ಜಿತ

ಮಕ್ಕಳ ಕಾದಂಬರಿ
 ಕೆಂಪು ಕಾದಂಬರಿ
 ಮಾರುತಿ ಶಾಲೆ ಹುಡುಗರು
 ಮೂವರು ಮಾಣಿಗಳು

ಜೀವನಚರಿತ್ರೆ
 ಸೂರದಾಸ
 ತುಳಸಿದಾಸ
 ಸುಭದ್ರಾಕುಮಾರಿ ಚೌಹಾಣ
 ಟಿ.ಎಲ್.ವಾಸ್ವಾನಿ
 ಕುರಿಯ ವಿಠ್ಠಲಶಾಸ್ತ್ರಿ
 ಕೋಟಿ ಚನ್ನಯ್ಯ

ಪರಿಚಯ ಕೃತಿ
 ಕಂಬಳ-ಕೊಳಿ ಅಂಕ

ಪುರಸ್ಕಾರ
 ಇವರ ‘ಕೆಂಪು ಕಾರು’ ಕೃತಿಗೆ ರಾಷ್ಟ್ರೀಯ ಪ್ರಶಸ್ತಿ (NCERT) ಲಭಿಸಿದೆ.

ಕನ್ನಡ ಸಾಹಿತ್ಯ
ರಸಿಕ ಪುತ್ತಿಗೆ
ಅಕ್ಟೋಬರ್ ೪

ಅಕ್ಟೋಬರ್ ೦೪ - ಅಕ್ಟೋಬರ್ ತಿಂಗಳ ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೭೭ನೇ (ಅಧಿಕ ವರ್ಷದಲ್ಲಿ ೨೭೮ನೇ) ದಿನ.

ಪ್ರಮುಖ ಘಟನೆಗಳು  
೨೦೧೦ ರಲ್ಲಿದ್ರವ ದಶಲಕ್ಷ ಘನ ಮೀಟರ್ಗಳಷ್ಟು (೩೫ ದಶಲಕ್ಷ ಘನ ಅಡಿ) ಅಲ್ಯುಮಿನಾ ಕೆಸರು ಪಶ್ಚಿಮ ಹಂಗೇರಿಯ ಬಿಡುಗಡೆಯಾಗಿ ಅಜ್ಕಸಸ್ಯ ಅಪಘಾತಕ್ಕೆ ಕಾರಣವಾಗುತ್ತದೆ. ಒಂಬತ್ತು ಜನರು ಪ್ರಾಣ ಕಳೆದು ಕೊಂಡರು ಮತ್ತು ೧೩೩ ಜನರು ಗಾಯಗೊಂಡರು. ಇದ ಅಲ್ಲದೆ ಮರ್ಚಲ್ ಮತ್ತು ಡ್ಯಾನ್ಯೂಬ್ ನದಿಗಳು ತೀವ್ರವಾಗಿ ಕಲುಷಿತಗೊಂಡಿದೆ.
೨೦೦೬ ರಲ್ಲಿ ವಿಕಿಲೀಕ್ಸ್ ಜೂಲಿಯನ್ ಅಸ್ಸಾಂಜೆ ಯವರು ಬಿಡುಗಡೆ ಮಾಡಿದರು.

ಜನನ
ಹುಯಿಲಗೋಳ ನಾರಾಯಣರಾಯ

ನಿಧನ

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು
ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ಪ್ರಮುಖ ದಿನಗಳು
ದಿನಾಚರಣೆಗಳು
ದಿನಗಳು
ಬೆಳಗಾವಿ ಗಡಿ ವಿವಾದ

೧೯೫೬ನೇ ಇಸವಿಯಲ್ಲಿ  ರಾಜ್ಯಗಳ ಪುನರ್ವಿಂಗಡನೆಯ ಸಂದರ್ಭದಲ್ಲಿ ಬೆಳಗಾವಿ ಜಿಲ್ಲೆಯನ್ನು, ಆಗ ಹೊಸದಾಗಿ ಸ್ಥಾಪಿಸಲಾಗಿದ್ದ ಮೈಸೂರು ರಾಜ್ಯದೊಂದಿಗೆ ವಿಲೀನ ಗೊಳಿಸಲಾಯಿತು. ಮಹಾರಾಷ್ಟ್ರ ಸರ್ಕಾರವು ಇದನ್ನು ವಿರೋಧಿಸಿತು.

ನಾಲ್ಕು ಸದಸ್ಯರ ಆಯೋಗ
ಮಹಾರಾಷ್ಟ್ರ ಸರಕಾರದ ಒತ್ತಾಯಕ್ಕೆ ಮಣಿದು, ಭಾರತ ಸರ್ಕಾರವು ಜೂನ್ ೫, ೧೯೬೦ರಲ್ಲಿ ೪ ಸದಸ್ಯರ ಆಯೋಗವನ್ನು ರಚಿಸಿತು.ಸರ್ವೋಚ್ಛ ನ್ಯಾಯಾಲಯದ ನ್ಯಾಯಮೂರ್ತಿಗಳಾದ ಮಹಾಜನ್ ಹಾಗೂ ಇತರೆ ಪರಿಣಿತರ ತಂಡ ಗಡಿ ಭಾಗದ ಅಧ್ಯಯನ ನಡೆಸಿ ಬೆಳಗಾವಿಯು ಕರ್ನಾಟಕದಲ್ಲೇ ಉಳಿಯಬೇಕೆಂಬ ತೀರ್ಪನ್ನು ನೀಡಿತು

ಮಹಾಜನ್ ಆಯೋಗ
ಇದಾದ ನಂತರ, ಮಹಾರಾಷ್ಟ್ರ ಸರ್ಕಾರದ ಒತ್ತಾಯದ ಮೇರೆಗೆ, ಕೇಂದ್ರ ಸರ್ಕಾರವು ಜಸ್ಟಿಸ್ ಮೆಹರ್‌ಚಂದ್ ಮಹಾಜನ್ ಅವರ ನೇತೃತ್ವದಲ್ಲಿ ಮಹಾಜನ್ ಆಯೋಗವನ್ನು ಸ್ಥಾಪಿಸಿತು. ಆಯೋಗವು, ಕರ್ನಾಟಕ ಹಾಗು ಮಹಾರಾಷ್ಟ್ರದ ವಾದಗಳನ್ನು ಆಲಿಸಿ. ಗಡಿ ಪ್ರದೇಶದ ೨೫೭೨ ಜನರನ್ನು ಸಂದರ್ಶಿಸಿ ಅವರಿಂದ ಮನವಿ ಪತ್ರಗಳನ್ನು ಸ್ವೀಕರಿಸಿದ ಆಯೋಗವು ತನ್ನ ತೀರ್ಪನ್ನು ಪ್ರಕಟಿಸಿತು. ಇದರನ್ವಯ ಮಹಾರಾಷ್ಟ್ರವು ಬೇಡಿಕೆ ಸಲ್ಲಿಸಿದ್ದ ೮೧೪ ಹಳ್ಳಿಗಳ ಪೈಕಿ ಅದಕ್ಕೆ ನಿಪ್ಪಾಣಿ, ಖಾನಾಪುರ ಹಾಗೂ ನಂದಗಢ ಒಳಗೊಂಡಂತೆ ೨೬೨ ಹಳ್ಳಿಗಳನ್ನು ಅದಕ್ಕೆ ನೀಡಲಾಯಿತು. ಕರ್ನಾಟಕದ ಪಾಲಿಗೆ ಸೊಲ್ಲಾಪುರವೂ ಸೇರಿದಂತೆ ೨೪೭ ಹಳ್ಳಿಗಳನ್ನು ನೀಡಲಾಯಿತು. ಇದಲ್ಲದೇ, ಮಹಾರಾಷ್ಟ್ರವು ೨೬೦ ಹಳ್ಳಿಗಳು ಕನ್ನಡ ಬಹುಸಂಖ್ಯಾತವೆಂದು ಒಪ್ಪಿ ಅದನ್ನೂ ಕರ್ನಾಟಕಕ್ಕೆ ನೀಡಲೊಪ್ಪಿತು. ಆದರೆ ಗಣ್ಯರ ಸಮಿತಿಯ ತೀರ್ಪನ್ನೊಪ್ಪದ ಮಹಾರಾಷ್ತ್ರ ಸರಕಾರ ತನ್ನ ಪಾಲಿಗೆ ಬಂದ ಪ್ರಾಂತ್ಯಗಳನ್ನು ತಿರಸ್ಕರಿಸಿ ಏಕೀಕೃತ ಭಾರತದ ಸಂಸೃತಿಯ ವಿರುದ್ಧ ಬೆಳಗಾವಿಯ ಬೇಡಿಕೆಯನ್ನು ಇಂದಿಗೂ ಮುಂದುವರೆಸುತ್ತಿದೆ .  

ಮಹಾಜನ್ ವರದಿಯಲ್ಲಿ ಈ ರೀತಿ ಉಲ್ಲೇಖಿಸಲಾಗಿದೆ.

ಇತ್ತೀಚೆಗಿನ ಘಟನಾವಳಿಗಳು

ಇವನ್ನೂ ನೋಡಿ

 ಬೆಳಗಾವಿ
 ಮಹಾಜನ್ ಆಯೋಗ

ಮೂಲಗಳು

 ಬೆಳಗಾವಿ ಗಡಿ ವಿವಾದ 
 ಮಹಾಜನ್ ವರದಿ

ಹೊರಗಿನ ಸಂಪರ್ಕಗಳು

ವಿವಾದದ ಬಗಿಗಿನ ಸುದ್ದಿ

ಬೆಳಗಾವಿಯಲ್ಲಿ ವಿಧಾನಸೌಧ
ಮಹಾರಾಷ್ಟದ ಉಪಮುಖ್ಯಮಂತ್ರಿಗಳ ನಿಲುವು
ಬೆಳಗಾವಿಯ ಸಮಾವೇಶ

ಗಡಿ ವಿವಾದಗಳು
ಭಾರತದ ರಾಜಕೀಯ
ಚೀನಿ ಜನರ ಗಣರಾಜ್ಯ

ಏಷ್ಯಾ ಖಂಡ
ಚೀನಾ
ತೈವಾನ್

ತೈವಾನ್ ಪೂರ್ವ ಏಷ್ಯಾ ಭಾಗದಲ್ಲಿರುವ ಒಂದು ದೇಶ. ತೈವಾನಿನ ಹಳೆಯ ಹೆಸರು ಫಾರ್ಮೋಸಾ ಎಂಬುದಾಗಿದೆ. ಈ ದೇಶದ ವಾಯುವ್ಯಕ್ಕೆ ಚೀನಾ, ಈಶಾನ್ಯಕ್ಕೆ ಜಪಾನ್ ಮತ್ತು ದಕ್ಷಿಣಕ್ಕೆ ಫಿಲಿಪ್ಪೀನ್ಸ್ ದೇಶಗಳಿವೆ.

ಒಟ್ಟು ೩೫,೮೦೮ ಚದರ ಕಿಮೀ ವಿಸ್ತಾರವಾದ ಭೂಪ್ರದೇಶವನ್ನು ಹೊಂದಿರುವ ತೈವಾನ್, ಪೂರ್ವದಲ್ಲಿ ಮೂರನೇ ಎರಡು ಭಾಗದಷ್ಟು ಪರ್ವತ ಶ್ರೇಣಿಗಳಿಂದ ಆವೃತವಾಗಿದೆ. ತೈಪೆ ತೈವಾನಿನ ರಾಜಧಾನಿ.

ಏಷ್ಯಾ ಖಂಡ
ಅಲೆಮಾರಿಯ ಅಂಡಮಾನ್ ಹಾಗು ಮಹಾನದಿ ನೈಲ್

ಅಲೆಮಾರಿಯ ಅಂಡಮಾನ್ ಹಾಗು ಮಹಾನದಿ ನೈಲ್  ಪೂರ್ಣಚಂದ್ರ ತೇಜಸ್ವಿಯವರ ಒಂದು ಕೃತಿ. ಪ್ರಕಾಶಕರು: ಪುಸ್ತಕ ಪ್ರಕಾಶನ.

ಬಗ್ಗೆ
ಈ ಪುಸ್ತಕವು ತೇಜಸ್ವಿಯವರ ಎರಡು ಕೃತಿಗಳ ಸಂಕಲನ. ಮೊದಲನೆಯದು 'ಅಲೆಮಾರಿಯ ಅಂಡಮಾನ್' ಎಂಬ ಅಂಡಮಾನ್ ಪ್ರವಾಸ ಕಥನ ಹಾಗು ಎರಡನೆಯದು 'ಮಹಾನದಿ ನೈಲ್' ಎಂಬ ನೈಲ್ ನದಿಯ ಇತಿಹಾಸದ ಹಾಗು ಆ ನದಿಯ ಮೇಲೆ ನಡೆದ ಐತಿಹಾಸಿಕ ಪರಿಶೋಧನೆಗಳ ಕಥೆ.
"ಅಲೆಮಾರಿಯ ಅಂಡಮಾನ್ ಮತ್ತು ವಂಡೂರಿನ ಹವಳದ ದಂಡೆಗಳು" ಒಂದು ಅದ್ಬುತ ಪ್ರವಾಸ ಕಥನ. ಈ ಕೃತಿಯು ಕನ್ನಡ ಸಾಹಿತ್ಯ ರಂಗದಲ್ಲಿ ಹೊಸ ಸಂಚಲನವನ್ನು ಸೃಷ್ಟಿಸಿದೆ. ಕಾಲ ಮತ್ತು ದೇಶಗಳಲ್ಲಿ ಏಕಕಾಲಕ್ಕೆ ಚಲಿಸುವ ಲೇಖಕರ ಪ್ರಜ್ಞೆ ಹೊಸ ಅನುಭವವನ್ನು ನೀಡುತ್ತದೆ. ತೇಜಸ್ವಿಯವರ ಮಗು ಸಹಜ ಕುತೋಹಲವು, ಈ ಕೃತಿಯನ್ನು ಒಂದು ಅದ್ಬುತ ಪತ್ತೆದಾರಿ ಕಾದಂಬರಿಯನ್ನಾಗಿ ಪರಿವರ್ತಿಸಿದೆ. 
"ಮಹಾನದಿ ನೈಲ್" ಒಂದು ಅನ್ವೇಷನಾ ಕಥನ. ಇದು ಕೇವಲ ನೈಲ್ ನದಿಯ ಇತಿಹಾಸದ ಕಥೆಯಾಗಿರದೆ, ಇಡೀ ಈಜಿಪ್ಟ್ ಜನರ ಶತ-ಶತಮಾನಗಳ ಜೀವನದ ಸಂಷ್ಕಿಪ್ತ ಪರಿಚಯವಾಗಿದೆ.
ನಿಜ. ತೇಜಸ್ವಿಯವರ ಈ ಕೃತಿ ಅಪ್ರತಿಮ ಕೃತಿ. ಯಾವುದೇ ಪ್ರವಾಸ ಹೊರಟಾಗ ನಾವು ಸುಮ್ಮನೆ ಮೇಲೆ ಮೇಲೆ ನೋಡುತ್ತಾ ಬಂದುಬಿಡುತ್ತೇವೆ. ಆ ಸ್ಥಳದ ಪೂರ್ತಿ ಮಾಹಿತಿ ವಿವರ ತಿಳಿಯುವುದೇ ಇಲ್ಲ. ಹಾ ಆ ಸ್ಥಳ ನೋಡಿದ್ದೇನೆ ಇಷ್ಟೆ. ತೇಜಸ್ವಿ ಹೇಳುತ್ತಾರೆ. ಯಾವುದೇ ಒಂದು ಪ್ರವಾಸ ಹೊರಟಾಗ ಆ ಸ್ಥಳ ನಿಮ್ಮೆದುರು ತೆರೆಯಬೇಕೆಂದರೆ ನಿಮ್ಮ ಬಳಿ ಒಂದು ಕೀಲಿ ಕೈಯಿರಲಿ. ಅದೂ ಎಂತದ್ದು? ಒಂದು ಕ್ಯಾಮರಾ, ಒಂದು ಮೀನಿನ ಗಾಳ, ಒಂದು ಬೈನಾಕುಲರ್ ಇತ್ಯಾದಿ ಆ ಪ್ರವಾಸಿ ಸ್ಥಳ ನಿಮ್ಮೆದುರು ತೆರೆಯುತ್ತಾ ಹೋಗುತ್ತದೆ.
ಅಂಡಮಾನ್ ಕೃತಿ ಓದುತ್ತಿದ್ದರೆ ನಾವೇ ಅಂಡಮಾನ್ ನಲ್ಲಿರುವಂತೆ ಭಾಸವಾಗುತ್ತದೆ. ಆ ವರ್ಣನೆ, ನವಿರು ಹಾಸ್ಯ ಸೂಪರ್ಬ್. ಅಂಡಮಾನಿನ ಸ್ಫಟಿಕ ಸಮುದ್ರ ಶುದ್ದ ಮರಳು ತೀರ ಬಣ್ಣ ಬಣ್ಣದ ಮೀನು ಇನ್ನೂ ನನ್ನ ಕಣ್ಣಿಗೆ ಕಟ್ಟಿದಂತಿದೆ. ನಾನು ಎಂದೂ ಜಿಂಗಾ ತಿಂದಿಲ್ಲ. ಆ ಕೃತಿಯಿಂದ ಆ ರುಚಿ ಆಸ್ವಾದಿಸಿದ್ದೇನೆ. ಆ ರುಚಿ ತಿನ್ನದೇ ನನ್ನ ಬಾಯಲ್ಲಿದೆ.

ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
ಒಬ್ಬಟ್ಟು

ಒಬ್ಬಟ್ಟು ಅಥವಾ ಹೋಳಿಗೆ ಕರ್ನಾಟಕದ ಒಂದು ರುಚಿಕರವಾದ ಸಿಹಿ ತಿಂಡಿ. ಒಬ್ಬಟ್ಟನ್ನು ಎರಡು ರೀತಿಯಲ್ಲಿ ತಯಾರಿಸಬಹುದು. ಒಂದು ತೆಂಗಿನಕಾಯಿಯಿಂದ, ಇನ್ನೊಂದು ತೊಗರಿಬೇಳೆಯಿಂದ. ಒಬ್ಬಟ್ಟನ್ನು ಪ್ರಮುಖವಾಗಿ ದೀಪಾವಳಿ, ಯುಗಾದಿ ಹಬ್ಬಗಳಲ್ಲಿ ಮತ್ತು ಮದುವೆ ಮುಂತಾದ ಸಮಾರಂಭಗಳಲ್ಲಿ ಮಾಡುತ್ತಾರೆ. ಒಬ್ಬಟ್ಟನ್ನು ತುಪ್ಪದ ಜೊತೆ ಅಥವಾಾ ಬಿಸಿ ಹಾಲಿನೊಂದಿಗೆ ತಿಂದರೆ ಬಹಳ ಚೆನ್ನಾಗಿರುತ್ತದೆ.

ಬಗೆ ಬಗೆ ಒಬ್ಬಟ್ಟುಗಳು: 

 ಕಾಯಿ ಒಬ್ಬಟ್ಟು (ತೆಂಗಿನಕಾಯಿ,ಬೆಲ್ಲದ ಹೂರಣದಿಂದ ಮಾಡುವುದು)
 ಬೇಳೆ ಅಥವಾಾ ಹೂರಣದ ಒಬ್ಬಟ್ಟು (ತೊಗರಿಬೇಳೆ/ಕಡಲೆಬೇಳೆ,ಬೆಲ್ಲದ ಹೂರಣದಿಂದ ಮಾಡುವುದು)
 ಸಕ್ಕರೆ ಒಬ್ಬಟ್ಟು  ಅಥವಾಾ ಮಂಡಿಗೆ(ಸಕ್ಕರೆಯ ಹೂರಣದಿಂದ ಮಾಡುವುದು)
 ಕೊಬ್ಬರಿ ಒಬ್ಬಟ್ಟು (ಸಕ್ಕರೆ,ಕೊಬ್ಬರಿಯ ಹೂರಣದಿಂದ ಮಾಡುವುದು)

ಆಹಾರ
ಖಾದ್ಯ, ತಿನಿಸು
ಕರ್ನಾಟಕ
ಹಬ್ಬಗಳು
ಹವ್ಯಕರ ಅಡುಗೆಗಳು
ಮೆದುಳು

ಮಿದುಳು ಎಲ್ಲ ಕಶೇರುಕ ಮತ್ತು ಬಹುತೇಕ ಅಕಶೇರುಕ ಪ್ರಾಣಿಗಳಲ್ಲಿ (ಸ್ಪಂಜ್‍ಗಳು, ಲೋಳೆ ಮೀನು, ವಯಸ್ಕ ಕಡಲ ಚಿಮ್ಮುಗಗಳು ಹಾಗೂ ನಕ್ಷತ್ರ ಮೀನಿನಂತಹ ಕೆಲವೇ ಕೆಲವು ಅಕಶೇರುಕಗಳು ಮಿದುಳನ್ನು ಹೊಂದಿರುವುದಿಲ್ಲ, ಆದರೆ ವಿಕೀರ್ಣ ನರ ಅಂಗಾಂಗ ಇರುತ್ತದೆ) ನರಮಂಡಲದ ಕೇಂದ್ರವಾಗಿ ಕಾರ್ಯನಿರ್ವಹಿಸುವ ಒಂದು ಅಂಗ. ಅದು ತಲೆಯಲ್ಲಿ ಇರುತ್ತದೆ, ಸಾಮಾನ್ಯವಾಗಿ ಪ್ರಾಥಮಿಕ ಜ್ಞಾನೇಂದ್ರಿಯಗಳ ನಿಕಟ ದೃಷ್ಟಿ, ಶ್ರವಣ, ಸಮತೋಲನ, ರುಚಿ, ವಾಸನೆಯಂತಹ ಇಂದ್ರಿಯಕ್ಕಾಗಿ. ಒಂದು ಕಶೇರುಕದ ಶರೀರದಲ್ಲಿ ಮಿದುಳು ಅತ್ಯಂತ ಸಂಕೀರ್ಣವಾದ ಅಂಗವಾಗಿರುತ್ತದೆ.

ಜೀವಶಾಸ್ತ್ರ
ಅಂಗಗಳು
ಮಾನವ ಶರೀರ
ಅನುಶೀಲನ ಸಮಿತಿ

ಅನುಶೀಲನ ಸಮಿತಿ (ಬಂಕಿಮ ಚಂದ್ರ ಚಟರ್ಜಿಯವರ ತತ್ವಗಳನ್ನು ಪಾಲಿಸುವುದು) ೨೦ನೇ ಶತಮಾನದ ಆರಂಭದಲ್ಲಿ ಬಂಗಾಳದಲ್ಲಿ ಕಾರ್ಯನಿರತವಾಗಿದ್ದ ಮುಖ್ಯ ಗುಪ್ತ ಕ್ರಾಂತಿಕಾರಿ ಸಂಘಟನೆ. ಇದರ ಶಾಖೆಯಾದ ಜುಗಾಂತರ್ ಸಂಘಟನೆಯಂತೆ ನಗರದ ಹೊರವಲಯದಲ್ಲಿ ವ್ಯಾಯಾಮ ಶಾಲೆಯಂತೆ ಭೂಗತವಾಗಿ ಹಬ್ಬಿಕೊಂಡಿತ್ತು. ಇದು ಬ್ರಿಟಿಷ್ ಸಾಮ್ರಾಜ್ಯದಿಂದ ಭಾರತಕ್ಕೆ ಸ್ವಾತಂತ್ರ್ಯ ದೊರಕಿಸಲು ಸಶಸ್ತ್ರ ಕ್ರಾಂತಿಯ ಉದ್ದೇಶ ಹೊಂದಿತ್ತು. ಕಲ್ಕತ್ತಾ ಮತ್ತು ನಂತರ ಢಾಕಾ ನಗರಗಳಲ್ಲಿ ಈ ಸಂಘಟನೆಯು ಬಲಿಷ್ಠವಾಗಿ ನಂತರ ಹಳ್ಳಿಗಳಲ್ಲಿ ಮತ್ತು ಭಾರತದ ಇತರೆಡೆಗೆ ವ್ಯಾಪಿಸಿತು.

ಪ್ರಖ್ಯಾತ ಕ್ರಾಂತಿಕಾರಿಗಳು
 ಪ್ರಮಾಥ ನಾಥ ಮಿತ್ರ (೧೮೫೩-೧೯೧೦)
 ಅರವಿಂದ ಘೋಷ್ (೧೮೭೨-೧೯೫೦)
 ಚಿತ್ತರಂಜನ್ ದಾಸ್ (೧೮೭೦-೧೯೨೫)
ಭಾರತದ ಇತಿಹಾಸ|ಭಾರತದ ಸ್ವಾತಂತ್ರ್ಯ
ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಸ್ವದೇಶಿ ಚಳುವಳಿ

ಸ್ವದೇಶಿ ಚಳುವಳಿ ಭಾರತದ ಸ್ವಾತಂತ್ರ್ಯ ಹೋರಾಟದ ಭಾಗವಾಗಿದ್ದು ಬ್ರಿಟಿಷ್ ಸಾಮ್ರಾಜ್ಯದ ಅಧಿಕಾರವನ್ನು ಮೊಟಕುಗೊಳಿಸುವ ಹಾಗೂ ಭಾರತದ ಆರ್ಥಿಕತೆಯನ್ನು ಸುಧಾರಿಸುವ ನಿಟ್ಟಿನಲ್ಲಿ ಒಂದು ಯಶಸ್ವೀ ರಣನೀತಿಯಾಗಿತ್ತು. ಈ ಆಂದೋಲನ ಬ್ರಿಟಿಷ್ ಉತ್ಪನ್ನಗಳ ಬಹಿಷ್ಕಾರ ಮತ್ತು ದೇಶೀಯ ಉತ್ಪಾದನಾ ಸಾಮರ್ಥ್ಯ ಹೆಚ್ಚಿಸುವ ಉದ್ದೇಶ ಹೊಂದಿತ್ತು. ಸ್ವದೇಶಿಯ ಕಾರ್ಯನೀತಿಯು ಮಹಾತ್ಮಾ ಗಾಂಧಿಯವರ ಯೋಜನೆಯಾಗಿದ್ದು ಇದನ್ನು ಸ್ವರಾಜ್ ಕಲ್ಪನೆಯ ಹೃದಯ ಎಂದು ಬಣ್ಣಿಸಿದ್ದರು.

ನೋಡಿ
 ನಿರ್ಮಲಾ ಅವರು ಏನೇ ಹೇಳಲಿ, ಕೃಷಿಯಲ್ಲಿ ತೊಡಗಿಕೊಂಡಿರುವ ಬಹುರಾಷ್ಟ್ರೀಯ ಕಂಪೆನಿಗಳಿಗೆ ಮಾತ್ರ ಸಂಪೂರ್ಣ ವಿಜಯ ದೊರಕುವವರೆಗೆ ಸಮಾಧಾನವಿಲ್ಲ. ಅಂದು ಅಮೆರಿಕ, ಯುರೋಪಿನ ಬಹುರಾಷ್ಟ್ರೀಯ ಕಂಪೆನಿಗಳು ಆ ದೇಶಗಳ ಸರ್ಕಾರಗಳ ಮೇಲೆ ಒತ್ತಡ ತಂದು ವಿಶ್ವ ವ್ಯಾಪಾರ ಸಂಘಟನೆಯ ಮೂಲಕ ದೇಶ ದೇಶಗಳನ್ನು ಮಣಿಸಿದ್ದವು. ಆದರಿಂದು ಭಾರತವನ್ನೂ ಸೇರಿಸಿ ಜಪಾನ್‌, ದಕ್ಷಿಣ ಕೊರಿಯಾ, ನ್ಯೂಜಿಲೆಂಡ್‌ ಮುಂತಾದ ಏಷ್ಯಾದ 16 ದೇಶಗಳ ಬಂಡವಾಳಶಾಹಿ ಕಂಪೆನಿಗಳು ತಮ್ಮೊಳಗೇ ಒಪ್ಪಂದಗಳನ್ನು ಮಾಡಿಕೊಂಡು ನಮ್ಮ ಸರ್ಕಾರಗಳ ಮೇಲೆ ಒತ್ತಡ ತರುತ್ತಿವೆ. ‘ಪ್ರಾದೇಶಿಕ ಸಮಗ್ರ ಆರ್ಥಿಕ ಒಡಂಬಡಿಕೆ ಎಂದು ಅದರ ಹೆಸರು. ಬಾಂಗ್ಲಾ, ಭೂತಾನ್‌ದಂಥ ಎಷ್ಟೋ ಅತಿಹಿಂದುಳಿದ ದೇಶಗಳ ಪ್ರತಿನಿಧಿಗಳಿಗೆ ಈ ಮಾತುಕತೆಗಳ ಸ್ವರೂಪವೂ ಅರ್ಥವಾಗುತ್ತಿಲ್ಲ. ಬಲಿಷ್ಠ ಕಂಪೆನಿಗಳು ಇತ್ತೀಚೆಗೆ ಹೈದರಾಬಾದಿನಲ್ಲಿ ಸೇರಿ 19ನೇ ಸುತ್ತಿನ ಮಾತುಕತೆ ಮುಗಿಸಿದವು. ಎಲ್ಲವೂ ಸುಗಮವಾಗಿ ಸಾಗಿದವೆಂದರೆ 20ನೇ ಸುತ್ತಿನ ಮಾತುಕತೆಯಲ್ಲಿ ಅಂತಿಮ ಒಪ್ಪಂದಕ್ಕೆ ಸರ್ಕಾರಗಳು ಮುದ್ರೆಯೊತ್ತಬೇಕು.

ಉಲ್ಲೇಖ
ಭಾರತದ ಇತಿಹಾಸ

[[ವರ್ಗ:ಭಾರತದ ಸ್ವಾತಂತ್ರ್ಯ ಚಳುವಳಿ)
ಬಂಗಳ ದ ವಿಭಜನೆ
ಐಸಿಸಿ ಚಾಂಪಿಯನ್ಸ್ ಟ್ರೋಫಿ

ಐಸಿಸಿ ಚಾಂಪಿಯನ್ಸ್ ಟ್ರೋಫಿ ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯು ನಡೆಸುವ ಅಂತಾರಾಷ್ಟ್ರೀಯ  ಏಕದಿನ ಪಂದ್ಯ ಪಂದ್ಯಗಳ ಪಂದ್ಯಾವಳಿ. ಇದು ಐಸಿಸಿ ಕ್ರಿಕೆಟ್‌ ವಿಶ್ವ ಕಪ್‌ನ ನಂತರ ಒಂದು-ದಿನದ ಕ್ರಿಕೆಟ್ ಆಟದಲ್ಲಿ ಎರಡನೇ ಅತಿ ಮುಖ್ಯ ಸ್ಪರ್ಧೆ. ಐಸಿಸಿ ನಾಕೌಟ್ ಎಂಬ ಹೆಸರಿನಿಂದ ೧೯೯೮ರಲ್ಲಿ ಆರಂಭವಾದ ಈ ಸ್ಪರ್ಧೆಯನ್ನು ೨೦೦೨ರಲ್ಲಿ ಐಸಿಸಿ ಚಾಂಪಿಯನ್ಸ್ ಟ್ರೋಫಿಯೆಂದು ಮರುನಾಮಕರಿಸಲಾಯಿತು. ಇದು ಪ್ರತಿ ಎರಡು ವರ್ಷಗಳಿಗೊಮ್ಮೆ ನಡೆಯುತ್ತದೆ.

ಪಂದ್ಯಾವಳಿಗಳು 
.
 Note  *Final washed out due to floods

ದಾಖಲೆಗಳು 

* Joint Champions in 2002

Most consecutive win = India & West Indies win 6 matches

Bowling
Leading wicket takers

Best bowling figures in an innings

Batting
Highest run scorers

* signifies not out

Highest individual score

* signifies not out

By tournament

ಉಲ್ಲೇಖಗಳು

ಕ್ರಿಕೆಟ್
ಕನ್ನಡ ಪತ್ರಿಕೆಗಳು

|[೨೦೦೨
|ಮಹಾಪಾಪಿ
|ಗದಗ, ಕರ್ನಾಟಕ
|ಶ್ರೀ ರಾ ದೇ ಕಾರಭಾರಿ
|ಮಿಶ್ರಭಾಷಾ ಪತ್ರಿಕೆ

ಕನ್ನಡ
ಕನ್ನಡ ಪತ್ರಿಕೆಗಳು
ಪತ್ರಿಕೋದ್ಯಮ
ಭಾರತ-ಪಾಕಿಸ್ತಾನ ಯುದ್ಧಗಳು

ಭಾರತ ಹಾಗೂ ಪಾಕಿಸ್ತಾನ ಇವರಡೂ ದೇಶಗಳು ಒಟ್ಟಿಗೇ ಆಗಷ್ಟ್ ೧೯೪೭ರಲ್ಲಿ ಸ್ವಾತಂತ್ರ್ಯವನ್ನು ಪಡೆದುದರಿಂದ, ಇವೆರಡೂ ದೇಶಗಳ ನಡುವೆ ಮೂರು ದೊಡ್ಡ ಯದ್ಧಗಳು ಹಾಗೂ ಒಂದು ಸಣ್ಣ ಪ್ರಮಾಣದ ಯದ್ಧವು ನಡೆಯಿತು. ಎಲ್ಲಾ ಯುದ್ಧಗಳು ವಿವಾದಿತ ಕಾಶ್ಮೀರದ ಸಲುವಾಗಿ ನಡೆದಿತ್ತು ಆದರೆ ೧೯೭೧ನೇ ಇಸವಿಯ ಯುದ್ಧವು ಮಾತ್ರ ಇದಕ್ಕೆ ಅಪವಾದವಾಗಿತ್ತು. ಈ ಯುದ್ಧಕ್ಕೆ ಜನಾಂಗ ಹತ್ಯೆಯು ಹಾಗೂ ಅದರಿಂದಾಗಿ ಪೂರ್ವ ಪಾಕಿಸ್ತಾನದಲ್ಲಿ ಉಂಟಾದ ತೊಂದರೆಗಳೇ ಕಾರಣವಾಗಿದ್ದವು, ಇದರ ಪರಿಣಾಮವಾಗಿ ಬಾಂಗ್ಲಾದೇಶವು ಸ್ವಾತಂತ್ರ್ಯವನ್ನು ಪಡೆಯಿತು.

ಯುದ್ಧಗಳ ಮೂಲ ಕಾರಣಗಳು

ಇತರ ಯುದ್ಧಗಳು 
೧೯೯೯ ರಲ್ಲಿ ಕಾರ್ಗಿಲ್ ಯುದ್ದ

ಗಾಯಾಳುಗಳು

ಇವನ್ನೂ ನೋಡಿ 

ಭಾರತದ ಇತಿಹಾಸ
ಯುದ್ಧ
ದಕ್ಷಿಣ ಕೊರಿಯಾ

ದಕ್ಷಿಣ ಕೊರಿಯಾ ಪೂರ್ವ ಏಷ್ಯಾದಲ್ಲಿನ ಕೊರಿಯ ದ್ವೀಪಕಲ್ಪದ ದಕ್ಷಿಣ ಭಾಗದಲ್ಲಿರುವ ದೇಶ. ಪಶ್ಚಿಮಕ್ಕೆ ಹಳದಿ ಸಮುದ್ರದ ಆಚೆ ಚೀನಾ, ಉತ್ತರಕ್ಕೆ ಉತ್ತರ ಕೊರಿಯಾ ಹಾಗು ಆಗ್ನೇಯಕ್ಕೆ ಕೊರಿಯಾ ಜಲಸಂಧಿಯ ಆಚೆಗೆ ಜಪಾನ್ ದೇಶಗಳಿವೆ.

ಹೆಚ್ಚಿನ ವಿವರಕ್ಕೆ
May, 2018;ಅವಳಿ ಕೊರಿಯಾಗಳ ಮಧ್ಯೆ ಮೂಡಿರುವ ಬಿರುಕಿಗೆ ಬೆಸುಗೆ ಸಾಧ್ಯವೇ? ಹೇಳುವುದು ಕಷ್ಟ

ಐ.ಎಮ್.ಎಫ್. ಮುಂದೆ ಮಂಡಿಯೂರಿ ಸಾಲ ಕೇಳುವ ಬದಲು ಬೇರೇನೂ ಆಯ್ಕೆಗಳು ಉಳಿದಿರಲಿಲ್ಲ. ಆದರೆ ಪಡೆದ ಸಾಲವನ್ನು ಬಡ್ಡಿ ಸಮೇತ ಅವಧಿಗೆ ಮೂರು ವರ್ಷಗಳ ಮುಂಚೆಯೇ ಚುಕ್ತಾ ಮಾಡಿ ಕೈ ತೊಳೆದುಕೊಂಡ ದೇಶ ಇದ್ದರೆ ಅದು ಕೊರಿಯಾ ಮಾತ್ರ ಇರಬೇಕು!

ಮೂಲಗಳು 

ಏಷ್ಯಾ ಖಂಡದ ದೇಶಗಳು
ದಕ್ಷಿಣ ಕೊರಿಯಾ
ಭೂಗೋಳ
ಕೆ.ಎಸ್.ಎಲ್.ಸ್ವಾಮಿ

ರವಿ'' ಎಂದೇ ಮಾಧ್ಯಮಗಳಿಂದ, ಪರಿಚಿತರಿಂದ ಗುರುತಿಸಲ್ಪಡುವ (ಕಿಕ್ಕೇರಿ ಶಾಮಣ್ಣ ಲಕ್ಷ್ಮೀನರಸಿಂಹಸ್ವಾಮಿ )ಕೆ.ಎಸ್.ಎಲ್.ಸ್ವಾಮಿ''' ಕನ್ನಡ ಚಿತ್ರರಂಗದ ಹೆಸರಾಂತ ನಿರ್ದೇಶಕರಲ್ಲೊಬ್ಬರು. ಮಂಡ್ಯ  ಜಿಲ್ಲೆಯ ಕೃಶ್ಣರಾಜಪೇಟೆ ತಾಲ್ಲೂಕಿನ ಕಿಕ್ಕೇರಿ ಇವರ ಹುಟ್ಟೂರು. 
ಜಿ.ವಿ.ಅಯ್ಯರ್ ಮತ್ತು ಎಂ.ಆರ್.ವಿಠಲ್ ಅವರ ಸಹಾಯಕರಾಗಿ ಚಿತ್ರರಂಗವನ್ನು ಪ್ರವೇಶಿಸಿದ ರವಿಯವರ ನಿರ್ದೇಶನದ ಮೊದಲ ಚಲನಚಿತ್ರ ತೂಗುದೀಪ. 
ಗಾಂಧಿನಗರ, ಭಾಗ್ಯಜ್ಯೋತಿ, ಮಲಯ ಮಾರುತ ಮುಂತಾದ ಯಶಸ್ವಿ ಚಿತ್ರಗಳನ್ನು ನಿರ್ದೇಶಿಸಿದ ಇವರು, ತಮ್ಮ ಗುರು ಪುಟ್ಟಣ್ಣ ಅವರ ನಿಧನದಿಂದ ಅಪೂರ್ಣಗೊಂಡಿದ್ದ ಮಸಣದ ಹೂವು ಮತ್ತು "ಸಾವಿರ ಮೆಟ್ಟಿಲು" ಚಿತ್ರಗಳನ್ನು ಮುಂದುವರೆಸಿ, ಪೂರ್ತಿಯಾಗಿ ನಿರ್ದೇಶಿಸಿದರು. ಖ್ಯಾತ ಖಳನಟ ತೂಗುದೀಪ ಶ್ರೀನಿವಾಸ್ ಮೊದಲಾದಂತೆ ಹಲವಾರು ಹೊಸ ಪ್ರತಿಭೆಗಳನ್ನು ಚಿತ್ರರಂಗಕ್ಕೆ ಪರಿಚಯಿಸಿದರು. ಚಿತ್ರನಟಿ ಬಿ.ವಿ.ರಾಧ ಇವರ ಪತ್ನಿ. 

೧೯೯೦ರಲ್ಲಿ ಇವರ ನಿರ್ದೇಶನದ "ಜಂಬೂ ಸವಾರಿ" ಅತ್ಯುತ್ತಮ ಮಕ್ಕಳ ಚಿತ್ರವೆಂದು ರಾಷ್ಟ್ರಪತಿಯವರ "ಸ್ವರ್ಣ ಕಮಲ"ಪಡೆದು, ಮುಂದೆ ಜರ್ಮನಿಯ ಕೈಂಡರ್ ಚಲನಚಿತ್ರೋತ್ಸವ (೧೯೯೦) ಹಾಗೂ ಟೆಹರಾನ್ ಚಿತ್ರೋತ್ಸವದಲ್ಲಿ (೧೯೯೧) ಪಾಲ್ಗೊಂಡಿತ್ತು. ಇವರ ನಿರ್ದೇಶನದ ಆರು ಮೂರು ಒಂಬತ್ತು  ಯಕ್ಷಗಾನ ಪ್ರಸಂಗ ಅಳವಡಿಸಲಾದ ಮೊದಲ ಕನ್ನಡ ಚಿತ್ರ ಎಂದು ಹೆಸರಾಯಿತು.ಇವರು ಸುಮಾರು ನಲವತ್ತು ಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.

ನಿರ್ದೇಶಿರುವ ಚಿತ್ರಗಳು

1. ತೂಗುದೀಪ

2. ಗಾಂಧೀನಗರ

3. ಲಗ್ನಪತ್ರಿಕೆ

4. ಭಾಗ್ಯದ ಭಾಗಿಲು

5. ಕುಳ್ಳ ಏಜೆಂಟ್ ೦೦೦

6. ದೇವರ ದುಡ್ಡು

7. ಕೃಷ್ಣ ರುಕ್ಮಿಣಿ ಸತ್ಯಭಾಮ

8. ಅರಿಶಿನ ಕುಂಕುಮ

9. ಲಕ್ಶ್ಮಿ ಸರಸ್ವತಿ

10. ಮಾಗಿಯ ಕನಸು

11. ಮುಗ್ಧ ಮಾನವ

12. ಭಾಗ್ಯ ಜ್ಯೋತಿ

13. ಮಲಯ ಮಾರುತ

14. ಡ್ರೈವರ್ ಹನುಮಂತು

15. ಜಿಮ್ಮಿ ಗಲ್ಲು

16. ಮತ್ತೆ ವಸಂತ

17. ಮಿಥಿಲೆಯ ಸೀತೆಯರು

18. ದೇವರು ಕೊಟ್ಟ ತಂಗಿ

19. ಭಲೆ ಅದೃಷ್ಟವೋ ಅದೃಷ್ಟ

20.ರಾಮ ಲಕ್ಶ್ಮಣ

ಉಲ್ಲೇಖಗಳು
ನೆಹರು ವರದಿ

೧೯೨೮ರ "ನೆಹರು ವರದಿ" ಭಾರತದ ಸಂವಿಧಾನದ ಸ್ಥಾಪನೆಯ ಜ್ಞಾಪನಾ ಪತ್ರವಾಗಿತ್ತು. ಇದನ್ನು ಸರ್ವ ಪಕ್ಷ ಸಮಿತಿಯು ನಿವೇದಿಸಿತ್ತು. ಈ ಸಮಿತಿಯ ಅಧ್ಯಕ್ಷತೆಯನ್ನು ಮೋತಿಲಾಲ್ ನೆಹರು ವಹಿಸಿದ್ದರು, ಹಾಗೂ ಅವರ ಪುತ್ರ ಜವಾಹರಲಾಲ್ ನೆಹರು ಕಾರ್ಯದರ್ಶಿಯಾಗಿದ್ದರು. ಈ ಸಮಿತಿಯಲ್ಲಿ ಒಂಬತ್ತು ಸದಸ್ಯರಿದ್ದು, ಅವರಲ್ಲಿ ಇಬ್ಬರು ಮುಸ್ಲಿಮರಾಗಿದ್ದರು.

ಸ್ವಂತ ಸಂವಿಧಾನ ರಚನೆಯ ಹಕ್ಕು

ಬ್ರಿಟಿಷರ ಪ್ರಕಾರ, ಭಾರತದ ಸಂವಿಧಾನವನ್ನು ರಚಿಸುವ ಹಕ್ಕು ಬ್ರಿಟಿಷರದ್ದೇ ಆಗಿತ್ತು. ಇದಕ್ಕೆ ಭಾರತೀಯರ ಅಸಮಾಧಾನ ಇದ್ದೇ ಇತ್ತು.llll

ನೆಹರು ವರದಿ

ನೆಹರು ವರದಿಯ ಪ್ರಕಾರ ಭಾರತವು ಬ್ರಿಟಿಷ್ ಕಾಮನ್‌ವೆಲ್ತ್‌ನಲ್ಲಿ ಒಂದು ಅಧೀನ ರಾಷ್ಟ್ರವಾಗಿರಬೇಕೆಂದು. ಈ ವರದಿಯ ಕೆಲವು ಮುಖ್ಯ ಅಂಶಗಳು ಹೀಗಿವೆ:
(details )
 ಸರಕಾರದ ಎಲ್ಲ ಅಧಿಕಾರಗಳು - ಶಾಸಕಾಂಗ, ಕಾರ್ಯಾಂಗ, ಮತ್ತು ನ್ಯಾಯಾಂಗ - ಜನರಿಂದ ದೊರೆಯಲ್ಪಟ್ಟಿವೆ ಹಾಗೂ ಈ ಸಂವಿಧಾನ ಕೊಡುವ ಅಧಿಕಾರದಿಂದ ಸ್ಥಾಪಿಸಲಾಗುತ್ತವೆ.
 ಯಾವುದೇ ಅಧಿಕೃತ ಧರ್ಮವಿರುವುದಿಲ್ಲ, ಪುರುಷರು ಮತ್ತು ಮಹಿಳೆಯರಿಗೆ ನಾಗರಿಕರಾಗಿ ಸಮಾನ ಹಕ್ಕುಗಳಿರುತ್ತವೆ.
 ಸಂಯುಕ್ತ ಸರಕಾರವಿದ್ದು ಕೆಲವು ಅಧಿಕಾರಗಳು ಮಾತ್ರ ಕೇಂದ್ರ ಸರಕಾರಕ್ಕಿರುತ್ತವೆ. 
 ಸರ್ವೋಚ್ಛ ನ್ಯಾಯಾಲಯ ಮತ್ತು ಭಾಷಾವಾರು ಪ್ರಾಂತ್ಯಗಳ ಸ್ಥಾಪನೆ 
 ನಿರ್ದಿಷ್ಟ ಕೋಮಿಗೆ ವಿಶಿಷ್ಟ ಚುನಾವಣೆ ಪದ್ಧತಿ ಹಾಗೂ ಅಲ್ಪಸಂಖ್ಯಾತರಿಗೆ ವಿಶೇಷ ಅಧಿಕಾರಗಳು - ಇದ್ಯಾವುದೂ ಈ ವರದಿಯಲ್ಲಿರಲಿಲ್ಲ. ಆದರೆ ೧೯೩೫ರ ಭಾರತ ಸರಕಾರ ಕಾಯ್ದೆಯು ಇವುಗಳನ್ನು ವಿಪುಲವಾಗಿ ಕೊಟ್ಟಿತು.
 ಭಾರತದ ಅಧಿಕೃತ ಭಾಷೆ ಹಿಂದುಸ್ತಾನಿ, ಇದನ್ನು ದೇವನಾಗರಿ ಅಥವಾ ಉರ್ದು ಲಿಪಿಗಳಲ್ಲಿ ಬಳಸಬಹುದಾಗಿತ್ತು. ಆಂಗ್ಲ ಭಾಷೆಯ ಉಪಯೋಗವನ್ನು ಮಾಡಬಹುದಾಗಿತ್ತು. (details)  

ನೆಹರು ವರದಿ ಮತ್ತು ಸೈಮನ್ ಆಯೋಗದ ವರದಿಗಳನ್ನು ಭಾರತದ ದುಂಡು ಮೇಜಿನ ಸಮ್ಮೇಳನಕ್ಕೆ ಒಪ್ಪಿಸಲಾಯಿತು. ಆದರೆ ೧೯೩೫ರ ಭಾರತ ಸರಕಾರ ಕಾಯ್ದೆಯು ಸೈಮನ್ ಆಯೋಗದ ವರದಿಯ ಮೇಲೆ ಆಧರಿತವಾಗಿದ್ದು, ಇದರಲ್ಲಿ ನೆಹರು ವರದಿಯ ಪಾತ್ರವೇನೂ ಇರಲಿಲ್ಲ.

ನೆಹರು ವರದಿಗೆ ಮುಸ್ಲಿಂ ಲೀಗ್‌ನ ಪ್ರತಿಕ್ರಿಯೆ

ಮುಸ್ಲಿಂ ನಾಯಕರು ನೆಹರು ವರದಿಯನ್ನು ವಿರೋಧಿಸಿದರು. ಇದಕ್ಕೆ ಪ್ರತಿಕ್ರಿಯೆಯಾಗಿ ಮಹಮ್ಮದ್ ಅಲಿ ಜಿನ್ನಾ ೧೯೨೯ರಲ್ಲಿ  ಹದಿನಾಲ್ಕು ಅಂಶಗಳನ್ನು ಮುಂದಿಟ್ಟರು. ಈ ಅಂಶಗಳು ಭಾರತದ ಸ್ವಾತಂತ್ರ್ಯ ಹೋರಾಟಕ್ಕೆ ಬೆಂಬಲಿಸಿದ ಪ್ರತಿಫಲವಾಗಿ ಮುಂದೆ ಮುಸ್ಲಿಂ ಸಮುದಾಯದ ಮುಖ್ಯ ಬೇಡಿಕೆಗಳಾದವು. ಮುಖ್ಯ ವಿರೋಧಗಳೆಂದರೆ:
 ಮುಸ್ಲಿಮರಿಗೆ ಪ್ರತ್ಯೇಕ ಚುನಾವಣೆ ಸಮುದಾಯ The Lucknow Pact  
 ಈಶಾನ್ಯ ಮತ್ತು ವಾಯವ್ಯ ಭಾರತಗಳಲ್ಲಿ ತಮ್ಮ ಪ್ರಾಬಲ್ಯವಿರುವುದನ್ನು ತಿಳಿದರೂ ಕೇಂದ್ರ ಸರಕಾರದಲ್ಲಿ ತಮ್ಮ ಬಹುಮತವಿರುವುದಿಲ್ಲ ಎಂದು ಮನಗಂಡ ಮುಸ್ಲಿಮರು ಪ್ರಾಂತೀಯ ಸರಕಾರಗಳಿಗೆ ಹೆಚ್ಚು ಅಧಿಕಾರವನ್ನು ಕೇಳಿದರು.

ಇವುಗಳನ್ನೂ ನೋಡಿ	
ಬ್ರಿಟಿಷ್ ಸಾಮ್ರಾಜ್ಯ	
ಭಾರತದ ಇತಿಹಾಸ

ಉಲ್ಲೇಖನಗಳು	

ಉಲ್ಲೇಖನ

de:Britisch-Indien	
fr:Raj britannique	
nl:Brits-Indië	
pl:Indie Brytyjskie	
sv:Brittiska Indien

ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಬಲರಾಮ

ಬಲದೇವ, ಬಲಭದ್ರ, ಮತ್ತು ಹಲಾಯುಧ ಎಂಬ ಹೆಸರುಗಳನ್ನು ಹೊತ್ತ ಬಲರಾಮ ಕೃಷ್ಣನ ಹಿರಿಯಣ್ಣ. ದಕ್ಷಿಣ ಭಾರತದ ಬಹುತೇಕ ವೈಷ್ಣವರ ಪ್ರಕಾರ ಬಲರಾಮನು ವಿಷ್ಣುವಿನ ಒಂಬತ್ತನೇ ಅವತಾರ. ವಿಷ್ಣುವನ್ನು ಹೊಂದುವ ದೈವೀ ಸರ್ಪಆದಿಶೇಷನ ಅವತಾರವಾಗಿಯೂ ಪರಿಗಣಿಸಲಾಗುತ್ತದೆ. ಭಾಗವತ ಪುರಾಣದ ಪ್ರಕಾರ ಕೃಷ್ಣನೇ ವಿಶ್ವದ ಮೂಲ. ಈ ಪ್ರಕಾರ ಕೃಷ್ಣನ ಮೊದಲ ಅವತಾರವೇ ಬಲರಾಮ. ಬಲರಾಮನಿಂದ ಇತರ ಅವತಾರಗಳು ಹುಟ್ಟಿದವು.

ಅಸ್ತಿತ್ವ 

ಬಲರಾಮನ ಹುಟ್ಟು ವಸುದೇವ ಮತ್ತು ದೇವಕಿಯರ ಪುತ್ರನಾಗಿ. ದೇವಕಿಯ ಅಣ್ಣ ಮತ್ತು ದುಷ್ಟ ರಾಜನಾದ ಕಂಸನು ದೇವಕಿಯ ಎಲ್ಲ ಮಕ್ಕಳನ್ನು ಕೊಲ್ಲುವ ಹೊಂಚು ಹಾಕಿದ್ದನು. ಇದಕ್ಕೆ ಕಾರಣ ದೇವಕಿಯ ಎಂಟನೇ ಸಂತಾನ ಕಂಸನ ಹತ್ಯೆ ಮಾಡುವುದೆಂಬ ಅಶರೀರವಾಣಿ. ಈ ಕಾರಣದಿಂದ ಕಂಸನು ದೇವಕಿ ಮತ್ತು ವಸುದೇವನನ್ನು ಬಂಧನದಲ್ಲಿಟ್ಟು ಅವರ ಮಕ್ಕಳನ್ನು ಹುಟ್ಟಿದ ಕೂಡಲೇ ಕೊಲ್ಲುತ್ತಾ ಬಂದನು. ಕಾಲಾನಂತರ ದೇವಕಿ ಏಳನೇ ಸಲ ಗರ್ಭಿಣಿಯಾದಳು. ಆದರೆ ಗರ್ಭದಲ್ಲಿದ್ದ ಮಗು ಮಾಯೆಯಿಂದ/ಪವಾಡದಿಂದ ದೇವಕಿಯ ಗರ್ಭದಿಂದ ರೋಹಿಣಿಯ ಗರ್ಭಕ್ಕೆ ಹರಿಯಿತು. ಈ ಕಾರಣದಿಂದ ಬಲರಾಮನ ಇನ್ನೊಂದು ಹೆಸರು ಸಂಕರ್ಷಣ ಎಂದು. ಮಗುವಿನ ಹೆಸರು ರಾಮ ಎಂದಿದ್ದರೂ, ಅವನ ಅತೀವ ಶಕ್ತಿಯ ಕಾರಣ "ಬಲರಾಮ" ಎಂದು ಕರೆಯಲಾಯಿತು. ಹೀಗೆ ರೋಹಿಣಿ ಬಲರಾಮನಿಗೆ ಜನ್ಮ ಕೊಟ್ಟು ಪಾಲಿಸಿದಳು. ಬಲರಾಮನು ತನ್ನ ಬಾಲ್ಯವನ್ನು ಸಹೋದರ ಕೃಷ್ಣನ ಜೊತೆ ಹಸುಗಳನ್ನು ಕಾಯುವ ಗೋಪಾಲನಾಗಿ ಕಳೆದನು.

ಕೃಷ್ಣನ ಸಹೋದರ 

ವೈಷ್ಣವರು ನಂಬುವ ಪ್ರಕಾರ ಬಲರಾಮನು ದೇವರ ಅಪರಾವತಾರ. ಅವನನ್ನು ಕೃಷ್ಣನಷ್ಟೇ ಪೂಜಿಸಲಾಗುತ್ತದೆ. ಆದರೆ ಕೃಷ್ಣನು ಕಂಡು ಬಂದಾಗಲೆಲ್ಲ ಬಲರಾಮನು ಅವನ ಸಹೋದರನಾಗಿ ಕಂಡುಬರುತ್ತಾನೆ. ಬಲರಾಮನು ಕೃಷ್ಣನ ಎಲ್ಲ ಅವತಾರಗಳಲ್ಲಿಯೂ ಅವನ ಜೊತೆಗಿರುತ್ತಾನೆ. ರಾಮಾಯಣದಲ್ಲಿ ರಾಮನ ತಮ್ಮ ಲಕ್ಷ್ಮಣನಾಗಿ ಮತ್ತು ಕಲಿಯುಗದಲ್ಲಿ ಚೈತನ್ಯನ 'ಸಂಕೀರ್ತನ ಸಾರುತ್ತಾನೆ. ಕೃಷ್ಣ ಮತ್ತು ಬಲರಾಮರ ಮಧ್ಯೆ ಒಂದೇ ವ್ಯತ್ಯಾಸವೆಂದರೆ ಮೈಬಣ್ಣ. ಕೃಷ್ಣನು ಕಪ್ಪಗಿದ್ದರೆ ಬಲರಾಮನು ಬೆಳ್ಳಗೆ.

ಶಾರೀರಿಕ ಲಕ್ಷಣಗಳು 

ಬಲರಾಮನನ್ನು ಯಾವಾಗಲೂ ಬಿಳಿ ಚರ್ಮ ಹೊಂದಿರುವುದಾಗಿ ತೋರಿಸಲಾಗುತ್ತದೆ. ಅವನ ಆಯುಧಗಳೆಂದರೆ ನೇಗಿಲು (ಹಲ) ಮತ್ತು ಗದೆ. ಸಾಂಪ್ರದಾಯಿಕವಾಗಿ ಬಲರಾಮನು ನೀಲಿ ಬಟ್ಟೆಗಳನ್ನು ಧರಿಸುತ್ತಾನೆ. ಕೂದಲನ್ನು ಗಂಟಿನಲ್ಲಿ ಕಟ್ಟಿ ಕಿವಿಗೆ ಒಡವೆ, ಕೈಗೆ ಕಂಕಣ ಮತ್ತು ತೋಳಬಂದಿ ಧರಿಸಿರುತ್ತಾನೆ. ಬಲರಾಮನನ್ನು ಅತಿ ಶಕ್ತಿಶಾಲಿ ಎಂದು ಚಿತ್ರಿಸಲಾಗುತ್ತದೆ.

ಭಾಗವತ ಪುರಾಣದಲ್ಲಿ 
ಒಂದು ದಿನ ವಸುದೇವನು ಗರ್ಗಮುನಿಯನ್ನು ಪುತ್ರರಾದ ಕೃಷ್ಣ ಮತ್ತು ಬಲರಾಮರಿಗೆ ಹೆಸರನ್ನಿಡುವ ಸಲುವಾಗಿ ಆಹ್ವಾನಿಸಿದನು. ಆಗ ಗರ್ಗಮುನಿಯು ಕಂಸನ ವಿಷಯ ತಿಳಿಸಿ, ಹೆಸರಿಡುವ ಸಮಾರಂಭವನ್ನು ವಿಜೃಂಭಣೆಯಿಂದ ನಡೆಸಿದರೆ ಕಂಸನಿಗೆ ಈ ವಿಷಯ ತಿಳಿದು ಕೃಷ್ಣನ ವಿಷಯವಾಗಿ ಸಂಶಯಗೊಳ್ಳುವನೆಂದು ಹೇಳಿದಾಗ, ಈ ಸಮಾರಂಭವನ್ನು ಗುಪ್ತವಾಗಿ ನಡೆಸಲಾಯಿತು.

ಮಹಾಭಾರತದಲ್ಲಿ 
ಬಲರಾಮನು ಕೌರವ ದುರ್ಯೋಧನ ಮತ್ತು ಪಾಂಡವ ಭೀಮರಿಗೆ ಗದಾವಿದ್ಯೆಯನ್ನು ಕಲಿಸಿದನು.ಬಲರಾಮನಿಗೆ ದುರ್ಯೋಧನನ ಮೇಲೆ ವಿಶೇಷವಾದ ಅಭಿಮಾನವಿತ್ತು. ನಂತರ ಕುರುಕ್ಷೇತ್ರ ಯುದ್ಧದಲ್ಲಿ ಪಾಂಡವರೇ ಗೆಲ್ಲುವರೆಂದು ತಿಳಿದಿದ್ದ ಕಾರಣ ಯಾರಿಗೂ ಸಹಾಯ ಮಾಡಲು ಇಚ್ಛಿಸದೆ ತೀರ್ಥಯಾತ್ರೆ ಹೋಗುತ್ತಾನೆ.ಅಂತಿಮವಾಗಿ ಭೀಮನು ಗದಾಯುದ್ಧದಲ್ಲಿ ದುರ್ಯೋಧನನನ್ನು ತೊಡೆಯ ಮೇಲೆ ಹೊಡೆದು ಕೊಂದಾಗ ಬಲರಾಮನು ಭೀಮನನ್ನು ಕೊಲ್ಲುವ ಬೆದರಿಕೆ ಹಾಕಿದನು. ಇದನ್ನು ತಡೆದ ಕೃಷ್ಣನು ಬಲರಾಮನಿಗೆ ಭೀಮನ ಪ್ರತಿಜ್ಞೆಯ ನೆನಪು ಮಾಡಿದನು.

ಅಂತ್ಯ 
ಭಾಗವತ ಪುರಾಣದ ಪ್ರಕಾರ ಪ್ರಭಾಸ ಕ್ಷೇತ್ರದಲ್ಲಿ ಯದುವಂಶದ ನಿರ್ನಾಮದ ಬಳಿಕ, ಕೃಷ್ಣನ ಅಂತ್ಯದ ಬಳಿಕ ಧ್ಯಾನಮಗ್ನನಾಗಿ ತನ್ನ ಬಾಯಿಯಿಂದ ಸರ್ಪ ರೂಪವಾಗಿ ಶರೀರವನ್ನು ತ್ಯಜಿಸುತ್ತಾನೆ.

ಹೊರಗಿನ ಸಂಪರ್ಕಗಳು 
 ವೈದಿಕ ಜ್ಞಾನ ಭಂಡಾರ
 ಬಲರಾಮನ ೧೦೦೦ ನಾಮಗಳು
 ಕೃಷ್ಣ-ಬಲರಾಮ ದೇವಾಲಯ

ವಿಷ್ಣುವಿನ ಅವತಾರಗಳು
ಮಹಾಭಾರತದ ಪಾತ್ರಗಳು
ವಿದುರ

ವಿದುರ ಹಸ್ತಿನಾಪುರದ ರಾಣಿಯರಾದ ಅಂಬಿಕ ಮತ್ತು ಅಂಬಾಲಿಕೆಯರ ದಾಸಿಯ ಪುತ್ರ. ಕೆಲವರ ಪ್ರಕಾರ ಮಾಂಡವ್ಯ ಮುನಿಯಿಂದ ಶಾಪಗ್ರಸ್ತನಾದ ಯಮನ ಅವತಾರ.

ಜನ್ಮ ವೃತ್ತಾಂತ 
ಈ ರಾಣಿಯರು ಹಸ್ತಿನಾಪುರದ ರಾಜ ವಿಚಿತ್ರವೀರ್ಯನ ಪತ್ನಿಯರು. ರಾಜನು ಪುತ್ರ ವಿಹೀನನಾಗಿ ಮರಣಿಸಿದಾಗ ತಾಯಿ ಸತ್ಯವತಿ ತನ್ನ ಪುತ್ರನಾದ ವ್ಯಾಸನನ್ನು ಸಹಾಯಕ್ಕಾಗಿ ಕರೆದಳು. ಆಶ್ರಮದಲ್ಲಿ ಮುನಿ ಜೀವನ ನಡೆಸುತ್ತಿದ್ದ ವ್ಯಾಸ ಮಹರ್ಷಿಯನ್ನು ನೋಡಿದ ಅಂಬಿಕೆ ಕಣ್ಣು ಮುಚ್ಚಿಕೊಂಡಳು (ಧೃತರಾಷ್ಟ್ರನ ಜನನ) ಹಾಗೂ ಅಂಬಾಲಿಕೆಯ ಬಣ್ಣ ಇಳಿದುಹೋಯಿತು (ಪಾಂಡುವಿನ ಜನನ). ರಾಣಿಯರನ್ನು ಮತ್ತೊಂದು ಸಲ ಕರೆದಾಗ ಅವರು ಹೋಗಲು ಒಪ್ಪದೇ ತಮ್ಮ ದಾಸಿಯನ್ನು ಕಳಿಸಿದರು. ಈ ದಾಸಿಯು ಮಾನಸಿಕ ಸ್ಥೈರ್ಯವನ್ನು ಹೊಂದಿದ ಕಾರಣ ಧೃತಿಗೆಡದೆ ಮುನಿಯ ಬಳಿಗೆ ಹೋದಳು. ಈ ಕಾರಣದಿಂದ ಅವಳ ಪುತ್ರನು ತನ್ನ ಮಲ ಸಹೋದರರಂತೆ ಯಾವುದೇ ಊನಗಳಿಲ್ಲದೇ ಹುಟ್ಟಿದನು. ಇವನೇ ವಿದುರ.

ಪಾತ್ರ 
ವಿದುರನು ರಾಜಮನೆತನದವನಲ್ಲವಾದ ಕಾರಣ ಸಿಂಹಾಸನದ ಹಕ್ಕುದಾರನಾಗಿ ಪರಿಗಣಿತನಾಗಲಿಲ್ಲ. ತನ್ನ ಮಲ ಸಹೋದರರಿಗೆ ಪ್ರಧಾನ ಮಂತ್ರಿಯಾಗಿ ಸಹಾಯ ಮಾಡುತ್ತಿದ್ದನು. ಕೃಷ್ಣನ ನಂತರ ಪಾಂಡವರ ವಿಶ್ವಸನೀಯ ಸಲಹೆಗಾರನಾಗಿದ್ದನು. ಕೌರವರ ಕುಯುಕ್ತಿಗಳ ವಿರುದ್ಧ ಪಾಂಡವರನ್ನು ಎಚ್ಚರಿಸುತ್ತಿದ್ದನು. ಯಾರೂ ಸಹಿಸಲಾರದಂತಹ ಕಷ್ಟಕರವಾದ ಸತ್ಯವನ್ನು ಹೇಳುವುದರಲ್ಲಿ ನಿಪುಣನಾಗಿದ್ದನು ಮತ್ತು ಎಲ್ಲ ಕ್ಷೇತ್ರಗಳಲ್ಲಿ ಅತಿ ಬುದ್ಧಿವಂತನಾಗಿದ್ದನು.

ಅಂತ್ಯ 
ಕುರುಕ್ಷೇತ್ರ ಯುದ್ಧದ ನಂತರ ಯುಧಿಷ್ಠಿರನನ್ನು ರಾಜನನ್ನಾಗಿ ನೇಮಿಸಿದನು. ಸಹೋದರ ಧೃತರಾಷ್ಟ್ರ ಮತ್ತು ಅತ್ತಿಗೆಯಂದಿರಾದ ಗಾಂಧಾರಿ ಮತ್ತು ಕುಂತಿಯರೊಡಗೂಡಿ ವಾನಪ್ರಸ್ಥಕ್ಕೆ ತೆರಳಿದನು. ಗಂಗಾ ನದಿಯ ದಡದಲ್ಲಿ ಕೊನೆಯುಸಿರೆಳೆದನು.

ಹೊರಗಿನ ಸಂಪರ್ಕ 
 ಯಮನ ಅವತಾರ ವಿದುರ 
 Vidur Neeti Original Text
 Persons and Stories from Mahabharata

ಮಹಾಭಾರತದ ಪಾತ್ರಗಳು
ಗ್ರಾಮೀಣ್ ಬ್ಯಾಂಕ್

ಗ್ರಾಮೀಣ್ ಬ್ಯಾಂಕ್ (ಬೆಂಗಾಲಿ: গ্রামীণ ব্যাংক), ಬಾಂಗ್ಲಾದೇಶದ ಪ್ರಮುಖ ಹಣಕಾಸು ಸಂಸ್ಥೆಗಳಲ್ಲಿ ಒಂದು. ಯಾವುದೇ ಜಾಮಿನಿನ ಅಗತ್ಯವಿಲ್ಲದೆ ಸಣ್ಣ ಪ್ರಮಾಣಗಳಲ್ಲಿ ಸಾಲ (ಮೈಕ್ರೋ ಕ್ರೆಡಿಟ್) ನೀಡುವ ಮೂಲಕ ಬಾಂಗ್ಲಾದೇಶದ ಅನೇಕ ಹಳ್ಳಿಗಳಲ್ಲಿ ದೊಡ್ಡ ಪ್ರಮಾಣದ ಅಭಿವೃದ್ಧಿ ತಂದಿದೆ.ಸಂಸ್ಥೆಯು ಗ್ರಾಮೀಣ ಪ್ರದೇಶಗಳಲ್ಲಿನ ಜನರಿಗೆ ವ್ಯಾಪಾರ ಅಭಿವೃದ್ಧಿ ಹಾಗು ಕೃಷಿಗೆ ಸಾಲ ನೀಡುತ್ತದೆ. ಈ ಸಂಸ್ಥೆಯ ಸಂಸ್ಥಾಪಕರಾದ ಮೊಹಮ್ಮದ್ ಯೂನುಸ್ ಹಾಗು ಬ್ಯಾಂಕಿಗೆ ಜಂಟಿಯಾಗಿ ೨೦೦೬ನೇ ಸಾಲಿನ ನೊಬೆಲ್ ಶಾಂತಿ ಪ್ರಶಸ್ತಿ ಲಭಿಸಿದೆ. .

ಹೊರಗಿನ ಸಂಪರ್ಕಗಳು 
 ಗ್ರಾಮೀಣ ಬ್ಯಾಂಕಿನ ಅಂತರ್ಜಾಲ ತಾಣ

ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ಬಾಂಗ್ಲಾದೇಶ
ಪರೀಕ್ಷಿತ

ಮಹಾಭಾರತ ಮಹಾಕಾವ್ಯದಲ್ಲಿ ಹಸ್ತಿನಾಪುರದ ರಾಜ ಯುಧಿಷ್ಠಿರನ ಉತ್ತರಾಧಿಕಾರಿ ಪರೀಕ್ಷಿತ. ಇವನನ್ನು ಕುರುವಂಶದ ರಾಜನೆಂದು ಕರೆಯಲಾಗುತ್ತಿತ್ತು.

ಜನ್ಮ 
ಪರೀಕ್ಷಿತನು ಅರ್ಜುನನ ಮಗನಾದ ಅಭಿಮನ್ಯು ಮತ್ತು ಮತ್ಸ್ಯ ರಾಜಕುಮಾರಿಉತ್ತರೆಯ ಮಗನು. ಕುರುಕ್ಷೇತ್ರ ಯುದ್ಧದ ನಂತರವಷ್ಟೇ ಇವನ ಜನನವಾಗುತ್ತದೆ. ಅಭಿಮನ್ಯುವನ್ನು ಕೌರವರು ಮೋಸದಿಂದ ನಿರ್ದಯವಾಗಿ ಕುರುಕ್ಷೇತ್ರ ಯುದ್ಧದಲ್ಲಿ ಕೊಂದಾಗ ಉತ್ತರೆ ಇನ್ನೂ ಗರ್ಭಿಣಿ. ಇದರ ನಂತರ ಅಶ್ವತ್ಥಾಮನು ಗರ್ಭದಲ್ಲಿರುವ ಮಗುವನ್ನು ಕೊಲ್ಲುವ ಸಲುವಾಗಿ ಬ್ರಹ್ಮಾಸ್ತ್ರವನ್ನು ಉಪಯೋಗಿಸಿದಾಗ ಅಭಿಮನ್ಯುವಿನ ಸೋದರಮಾವನಾದ ಕೃಷ್ಣನು ಮಗುವನ್ನು ಉಳಿಸುತ್ತಾನೆ.

ಹಸ್ತಿನಾಪುರದ ದೊರೆ 
ಕಲಿ ಯುಗದ ಪ್ರಾರಂಭವಾಗಿ ಕೃಷ್ಣನ ಅವತಾರ ಮತ್ತು ಪಾಂಡವರ ಕಣ್ಮರೆಯಾದ ಬಳಿಕ ಯುವ ಪರೀಕ್ಷಿತನಿಗೆ ರಾಜ್ಯಭಾರದ ಹೊರೆ. ಕೃಪಾಚಾರ್ಯರ ನೇತೃತ್ವದಲ್ಲಿ ಮೂರು ಅಶ್ವಮೇಧ ಯಜ್ಞಗಳನ್ನು ಪೂರೈಸುತ್ತಾನೆ.

ಈತ ಉತ್ತರನ ಮಗಳಾದ ಭದ್ರವತಿ ಅಥವಾ ಇರಾವತಿ ಎಂಬ ತರುಣಿಯನ್ನು ಮದುವೆಯಾಗಿ ಜನಮೇಜಯ,ಶ್ರುತಸೇನ,ಉಗ್ರಸೇನ ಮತ್ತು ಭೀಮಸೇನ ಎಂಬ ನಾಲ್ವರು ಪುತ್ರರನ್ನು ಪಡೆದ.

ಅಂತಿಮ ಸಮಯ 
ಒಮ್ಮೆ ಬೇಟೆಗ ಹೋಗಿದ್ದಾಗ ಶಮೀಕಮುನಿಯ ಆಶ್ರಮವನ್ನು ಹೊಕ್ಕ.ಸಮಾಧಿಸ್ಥನಾಗಿದ್ದ ಮುನಿ ಈತನನ್ನು ಸತ್ಕರಿಸಲಿಲ್ಲವಾದ ಕಾರಣ,ಕೋಪಗೊಂಡು ಸತ್ತು ಬಿದ್ದಿದ್ದ ಒಂದು ಹಾವನ್ನು ಮುನಿಯ ಕೊರಳಿಗೆ ಹಾಕಿ ಹೊರಟುಹೋದ.ನಂತರ ಅಲ್ಲಿಗೆ ಬಂದ ಮುನಿಪುತ್ರ ಶೃಂಗಿ ಕ್ರೋಧವಶನಾಗಿ "ನಮ್ಮ ತಂದೆಯ ಕೊರಳಿಗೆ ಸತ್ತ ಹಾವನ್ನು ಹಾಕಿ ಅಪಮಾನ ಮಾಡಿದವನು ಇಂದಿನಿಂದ ಏಳು ದಿನಗಳೊಳಗಾಗಿ ಸರ್ಪದಂಶದಿಂದ ಸಾಯಲಿ" ಎಂದು ಶಪಿಸಿದನು.ಮುನಿಶಾಪದಿಂದಾಗಿ ತನ್ನ ಸಾವನ್ನು ಎದುರಿಸಿದ ಪರೀಕ್ಷಿತನು ತನ್ನ ಪುತ್ರ ಜನಮೇಜಯನಿಗೆ ಸಿಂಹಾಸನವನ್ನು ಬಿಟ್ಟುಕೊಟ್ಟು .ಸರ್ಪಗಳಿಗೆ ಅಗಮ್ಯವಾದ ರೀತಿಯಲ್ಲಿ ಸಮುದ್ರದ ನಡುವೆ ಒಂದು ಎತ್ತರವಾದ ಸೌಧವನ್ನು ನಿರ್ಮಿಸಿ, ತನ್ನ ಕೊನೆ ದಿನಗಳನ್ನು ಭಾಗವತ ಪುರಾಣಗಳನ್ನು ಕೇಳುವುದರಲ್ಲಿ ಕಳೆದನು.ನಿರೀಕ್ಷೆಯಂತೆ ಸರ್ಪರಾಜ ತಕ್ಷಕನಿಂದ ಪರೀಕ್ಷಿತನ ಮರಣವಾಯಿತು.

ಇದನ್ನೂ ನೋಡಿ 

 ಮಹಾಭಾರತ
 Story of the great Parikshita
Once Parikshita went for hunt in the forest. Kalyuga appeared before him and asked permission to enter his kingdom, to which king denied. Upon insisting Parikshit allowed him to reside in gold. Kalyuga was smart, he entered into Parikshita's crown and spoiled his thoughts. Parikshita entered into a sage hut and found him praying. He bowed him several times but as their was no response he took the dead snake and threw it around sage's neck. Sage cursed him to die of snake bite.

ಹೊರಗಿನ ಸಂಪರ್ಕ 

 ಪರೀಕ್ಷಿತ 

ಮಹಾಭಾರತದ ಪಾತ್ರಗಳು
ಸೈಮನ್ ಆಯೋಗ

ಸೈಮನ್ ಆಯೋಗವು ಭಾರತದಲ್ಲಿ ಸ್ಥಾಪಿಸಲಾಗುವ ಸಂವಿಧಾನದ ರಚನೆಯ ಬಗ್ಗೆ ಚರ್ಚೆ ನಡೆಸಲು ಬಂದ ಏಳು ಬ್ರಿಟಿಷ್ ಸಂಸತ್ಸದಸ್ಯರ ತಂಡ. ತಂಡದ ಅಧ್ಯಕ್ಷತೆ ವಹಿಸಿದ್ದ ಸರ್ ಜಾನ್ ಸೈಮನ್ ಅವರ ಹೆಸರಿನಲ್ಲಿ ಈ ಆಯೋಗ ಜನಪ್ರಿಯವಾಯಿತು. ಕಾಕತಾಳೀಯ(?)ವಾಗಿ ಆಯೋಗದ ಒಬ್ಬ ಸದಸ್ಯ ಕ್ಲೆಮೆಂಟ್ ಆಟ್ಲೀ ಬ್ರಿಟಿಷ್ ಸರಕಾರದಿಂದ ಭಾರತ ಮತ್ತು ಪಾಕಿಸ್ತಾನಗಳು ಸ್ವಾತಂತ್ರ್ಯ ಪಡೆಯುವಾಗ ಬ್ರಿಟನ್ನಿನ ಪ್ರಧಾನ ಮಂತ್ರಿಯಾಗಿದ್ದನು.

ವಿವಾದ 
ಆದರೆ ಈ ಆಯೋಗದಲ್ಲಿ ಒಬ್ಬ ಭಾರತೀಯನೂ ಇಲ್ಲದಿದ್ದದ್ದನ್ನು ಕಂಡು ಕೆಂಡಾಮಂಡಲರಾದರು ಭಾರತೀಯರು. ಈ ಕಾರಣದಿಂದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಈ ಆಯೋಗವನ್ನು ಬಹಿಷ್ಕರಿಸಲು ನಿರ್ಧರಿಸಿತು. ಮುಸ್ಲಿಂ ಲೀಗ್ ಪಕ್ಷದ ಒಂದು ಬಣ ಮೊಹಮ್ಮದ್ ಅಲಿ ಜಿನ್ನಾ ನೇತೃತ್ವದಲ್ಲಿ ಬಹಿಷ್ಕಾರಕ್ಕೆ ಬೆಂಬಲ ಸೂಚಿಸಿತು. ಫೆಬ್ರವರಿ ೩, ೧೯೨೮ರಂದು ಮುಂಬಯಿಗೆ ಬಂದಿಳಿದ ಆಯೋಗ ಪ್ರದರ್ಶನಕಾರರ ಧಿಕ್ಕಾರದ ಘೋಷಣೆಗಳನ್ನು ಎದುರಿಸಬೇಕಾಯಿತು. ಇಡೀ ದೇಶ ಹರತಾಳದಲ್ಲಿರುವಂತೆ ಕಂಡು ಬಂದಿತು.

ಪರಿಣಾಮ 
ಆಯೋಗವು ತನ್ನ ೧೭ ಸಂಪುಟಗಳ ವರದಿಯನ್ನು ೧೯೩೦ರಲ್ಲಿ ಪ್ರಕಾಶಿಸಿತು. ಪ್ರಾದೇಶಿಕ ಪ್ರತಿನಿಧಿತ್ವ ಮತ್ತು ಹಿಂದೂ-ಮುಸ್ಲಿಮರಿಗೆ ಪ್ರತ್ಯೇಕ ಕೋಮು ಆಧರಿತ ಚುನಾವಣೆ ಪ್ರಕ್ರಿಯೆಗಳನ್ನು ಶಿಫಾರಸು ಮಾಡಿತು. ಸೈಮನ್ ಆಯೋಗ ಪರಿಣಾಮವಾಗಿ ೧೯೩೫ರ ಭಾರತ ಸರಕಾರ ಕಾಯ್ದೆ ಹೊರಬಂದು, ೧೯೩೭ರಲ್ಲಿ ನಡೆದ ಪ್ರಾಂತೀಯ ಚುನಾವಣೆಗಳಲ್ಲಿ ಕಾಂಗ್ರೆಸ್ ಪಕ್ಷ ಬಹುತೇಕ ಎಲ್ಲ ಪ್ರಾಂತ್ಯಗಳಲ್ಲಿ ಬಹುಮತದಿಂದ ಆಯ್ಕೆಯಾಗಿತು. ನಂತರ ಸ್ವತಂತ್ರ ಭಾರತದ ಸಂವಿಧಾನದ ಮೇಲೆಯೂ ಈ ಆಯೋಗದ ಪ್ರಭಾವವಿದ್ದಿತು.

ಹೊರಗಿನ ಸಂಪರ್ಕಗಳು 
 ಸೈಮನ್ ಆಯೋಗದ ಬಹಿಷ್ಕಾರ
 ಸೈಮನ್ ಆಯೋಗ

ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಬ್ರೆಸಿಲಿಯಾ

ಬ್ರೆಸಿಲಿಯಾ ಬ್ರೆಜಿಲ್ ದೇಶದ ರಾಜಧಾನಿ. ಇದರ ಜನಸಂಖ್ಯೆ ೨೨,೮೨,೦೪೯. ಈ ನಗರವು ತನ್ನ ನಗರಾಭಿವೃದ್ಧಿ, ವಾಸ್ತುಶಿಲ್ಪ, ಮತ್ತು ವೇಗವಾಗಿ ಬೆಳೆಯುತ್ತಿರುವ ಜನಸಂಖ್ಯೆಗೆ ಹೆಸರಾಗಿದೆ.

ಉಲ್ಲೇಖಗಳು

ದಕ್ಷಿಣ ಅಮೇರಿಕ ಖಂಡದ ನಗರಗಳು
ಬ್ರೆಜಿಲ್
ಸಾವೊ ಪಾಲೊ

ಸಾವೊ ಪಾಲೊ ಬ್ರೆಜಿಲ್ ದೇಶದ ಅತಿ ದೊಡ್ಡ ನಗರ. ದೇಶದ ರಾಜಧಾನಿ ಬ್ರೆಸಿಲಿಯಾದಿಮ್ದ ೧,೦೩೦ ಕಿ.ಮಿ. ದೂರದಲ್ಲಿದೆ. ನಗರದ ವಿಸ್ತೀರ್ಣ ೧,೫೨೩ ಚದರ ಕಿ.ಮಿ.ಗಳಾಗಿದ್ದು  ೧.೧ ಕೋಟಿಗೂ ಮಿಕ್ಕಿ  ಜನಸಂಖ್ಯೆಯಿರುವ ಕಾರಣ ಭೂಮಧ್ಯ ರೇಖೆಯ ದಕ್ಷಿಣಕ್ಕಿರುವ ಅತಿ ದೊಡ್ಡ ನಗರವಾಗಿದೆ.

ಸಾವೊ ಪಾಲೊ ಕ್ಷೇತ್ರದಲ್ಲಿ ಹತ್ತಿರ ೨ ಕೋಟಿ ಜನರು ವಾಸವಾಗಿದ್ದಾರೆ. ಹೀಗೆ ವಿಶ್ವದ ಐದು ಮಹಾನಗರಗಳಲ್ಲಿ ಒಂದಾಗಿದೆ. ಆದರೆ ಸುತ್ತಮುತ್ತಲಿನ ಪ್ರದೇಶಗಳನ್ನೂ ಸೇರಿಸಿದರೆ ಸಾವೊ ಪಾಲೊ "ವಿಸ್ತೃತ ಮಹಾನಗರ ಪ್ರದೇಶ"ದಲ್ಲಿ ೨.೯ ಕೋಟಿ ಜನರು ವಾಸವಾಗಿದ್ದು ಪ್ರಪಂಚದ ಎರಡನೇ ಅತಿ ದೊಡ್ಡ ವಿಸ್ತೃತ ಮಹಾನಗರ ಪ್ರದೇಶವಾಗಿದೆ. ಮೊದಲನೇ ಸ್ಥಾನ ೩.೫ ಕೋಟಿ ಜನಸಂಖ್ಯೆಯಿರುವ ಜಪಾನ್ ರಾಜಧಾನಿ ಟೋಕಿಯೋ ಮಹಾನಗರಕ್ಕೆ.

ಉಲ್ಲೇಖಗಳು

ಇವುಗಳನ್ನೂ ನೋಡಿ 
 ಬ್ರೆಜಿಲ್
 ಬ್ರೆಸಿಲಿಯಾ
 ದಕ್ಷಿಣ ಅಮೇರಿಕ

ದಕ್ಷಿಣ ಅಮೇರಿಕ ಖಂಡದ ನಗರಗಳು
ಮಾರ್ಚ್ ೧೨

ಮಾರ್ಚ್ ೧೨ - ಮಾರ್ಚ್ ತಿಂಗಳ ಹನ್ನೆರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೭೧ನೇ ದಿನ (ಅಧಿಕ ವರ್ಷದಲ್ಲಿ ೭೨ನೇ ದಿನ).

ಪ್ರಮುಖ ಘಟನೆಗಳು 
 ೧೯೧೮ - ಮಾಸ್ಕೊವ್ ರಶಿಯಾದ ರಾಝಧಾನಿಯಾಗುತ್ತದೆ.
 ೧೯೩೦ - ಮಹಾತ್ಮಾ ಗಾಂಧಿಯವರ ನೇತೃತ್ವದಲ್ಲಿ ಉಪ್ಪಿನ ಸತ್ಯಾಗ್ರಹ ಆರಂಭ.
 ೧೯೯೩ - ಬಾಂಬೆಯಲ್ಲಿ ಬಾಂಬ್ ಸ್ಫೊಟ, ೩೦೦ಕ್ಕೂ ಹೆಚ್ಚು ಜನ ಬಲಿ, ೭೦೦ಕ್ಕೂ ಹೆಚ್ಚು ಜನರಿಗೆ ಗಾಯ.

ಜನನ 
 ೧೯೧೩ - ವೈ. ಬಿ. ಚವಾಣ್, ಮಹಾರಾಷ್ಟ್ರದ ಮೊದಲ ಮುಖ್ಯಮಂತ್ರಿ.
 ೧೯೮೪ - ಶ್ರೆಯಾ ಘೊಶಾಲ್, ಭರತದ ಗಾಯಕಿ

ಮರಣ

ಹಬ್ಬ/ಆಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಮಾರ್ಚ್‍ನ ದಿನಗಳು
ಏಪ್ರಿಲ್ ೬

- ಏಪ್ರಿಲ್ ತಿಂಗಳ ಆರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೬ನೇ ದಿನ (ಅಧಿಕ ವರ್ಷದಲ್ಲಿ ೯೭ನೇ ದಿನ).

ಪ್ರಮುಖ ಘಟನೆಗಳು 
 ೧೮೧೪ - ನೆಪೋಲಿಯನ್‌ನಿಂದ ತನ್ನ ಸಾರ್ವಭೌಮತ್ವದ ಪರಿತ್ಯಾಗ. 
 ೧೮೩೦ - ಕಿರಿಯ ಜೊಸೆಫ್ ಸ್ಮಿತ್‌ನಿಂದ ಚರ್ಚ್ ಆಫ್ ದ ಲ್ಯಾಟರ್ ಡೇ ಸೇಂಟ್ಸ್‌ನ ಸ್ಥಾಪನೆ.
 ೧೯೩೦ -  ಡಾಂಡಿಯಲ್ಲಿ ಉಪ್ಪಿನ ಸತ್ಯಾಗ್ರಹದ ನಡಿಗೆಯ ಅಂತ್ಯ.
 ೧೯೯೪ - ರ್‌ವಾಂಡಾ ಮತ್ತು ಬುರುಂಡಿಯ ರಾಷ್ಟ್ರಪತಿಗಳನ್ನು ಒಯ್ಯುತ್ತಿದ್ದ ವಿಮಾನವನ್ನು ಉಗ್ರಗಾಮಿಗಳು ಕೆಡವಿದ್ದರಿಂದ ರ್‌ವಾಂಡಾ ನರಮೇಧದ ಪ್ರಾರಂಭ.
 ೧೯೨೯ - ಮಹಾತ್ಮ ಗಾಂಧಿಯವರು ರೌಲತ್ ಕಾಯಿದೆ ವಿರುದ್ಧ ದೇಶಾದ್ಯಂತ ಚಳವಳಿ ಆರಂಭಿಸಿದರು.

ಜನನ 
 ೧೪೮೩ - ರಾಫಾಯಲ್, ಇಟಲಿಯ ಚಿತ್ರಕಾರ ಮತ್ತು ವಾಸ್ತುಶಿಲ್ಪಿ.
 ೧೬೩೦ - ಛತ್ರಪತಿ ಶಿವಾಜಿ, ಮರಾಠ ಸಾಮ್ರಾಜ್ಯದ ಸ್ಥಾಪಕ.
 ೧೯೨೮ - ಜೇಮ್ಸ್ ವಾಟ್ಸನ್, ಜೀವಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ.
 ೧೯೦೭ -  ಗಮಕ ಕಲಾವಿದ ಹೆಚ್.ಎಮ್.ರಾಮಾರಾಧ್ಯ.
 ೧೯೫೬ - ಭಾರತದ ಕ್ರಿಕೆಟ್ ಆಟಗಾರ ದಿಲೀಪ್ ವೆಂಗ್‌ಸರ್ಕಾರ್.

ಮರಣ 
 ೧೧೯೯ - ರಾಫಾಯಲ್, ಇಟಲಿಯ ಚಿತ್ರಕಾರ ಮತ್ತು ವಾಸ್ತುಶಿಲ್ಪಿ.
 ೧೯೯೨ - ಐಸಾಕ್ ಆಸಿಮೊವ್, ಲೇಖಕ.

ಹಬ್ಬ/ಆಚರಣೆಗಳು

ಹೊರಗಿನ ಸಂಪರ್ಕಗಳು 

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ಏಪ್ರಿಲ್‍ನ ದಿನಗಳು
ಏಪ್ರಿಲ್
ಯಹೂದಿ ಧರ್ಮ

ಯಹೂದಿ ಧರ್ಮ ಯಹೂದಿ ಜನರ ಧರ್ಮ. ಪ್ರಪಂಚದ ಮೊದಲ ದಾಖಲಿತ ಏಕದೇವವಾದವನ್ನು ಅನುಸರಿಸುವ ಧರ್ಮ. ಈ ಧರ್ಮದ ತತ್ವಗಳು ಹಾಗು ಪರಂಪರೆಗಳು ಮುಂದೆ ಉಗಮಿಸಿದ ಕ್ರೈಸ್ತ ಧರ್ಮ ಹಾಗು ಇಸ್ಲಾಂ ಧರ್ಮಗಳೆರಡಕ್ಕೂ ಬುನಾದಿಯಾಗಿವೆ. ಅಬ್ರಹಮ್ನನ್ನು ಪ್ರಮುಖನನ್ನಾಗಿ ಕಾಣುವ ಈ ಮೂರು ಧರ್ಮಗಳನ್ನು ಅಬ್ರಹಮೀಯ ಧರ್ಮಗಳೆಂದು ವರ್ಗೀಕರಸುತ್ತಾರೆ. ೨೦೦೬ರ ಅಂದಾಜಿನಂತೆ ಪ್ರಪಂಚದಲ್ಲಿ ಸುಮಾರು ೧೪ ಮಿಲಿಯನ್ ಅನುಯಾಯಿಗಳನ್ನು ಹೊಂದಿರುವ ಈ ಧರ್ಮ ಪ್ರಪಂಚದ ಧರ್ಮಗಳ ಪಟ್ಟಿ ಯಾಗಿದೆ.

ಧರ್ಮ
ಯಹೂದಿ ಧರ್ಮ
ಸ್ವಾಭಾವಿಕ ಸಂಖ್ಯೆ

ಗಣಿತದಲ್ಲಿ ಸೊನ್ನೆ ಮತ್ತದಕ್ಕಿಂತ ಹೆಚ್ಚಾಗಿರುವ ಸಂಪೂರ್ಣ ಸಂಖ್ಯೆಗಳನ್ನು ಸ್ವಾಭಾವಿಕ ಸಂಖ್ಯೆಗಳು ಎಂದು ಕರೆಯಲಾಗುತ್ತವೆ. 

ಸಂಖ್ಯೆಗಳು
ಮಿಲಿಯನ್

ಒಂದು ಮಿಲಿಯನ್ (೧,೦೦೦,೦೦೦) ಅಥವಾ ಒಂದು ಸಾವಿರ ಸಾವಿರ ೯೯೯,೯೯೯ ಅನ್ನು ಅನುಸರಿಸುವ ಮತ್ತು ೧,೦೦೦,೦೦೧ ನ ಹಿಂದಿನ ಸ್ವಾಭಾವಿಕ ಸಂಖ್ಯೆ. ಈ ಶಬ್ದವು ಮುಂಚಿನ ಇಟ್ಯಾಲಿಯನ್ ಮಿಲಿಯೋನೆ ಅಂದರೆ ಮಿಲ್ಲೆ "ಸಾವಿರ", ಜೊತೆಗೆ ಅಧಿಕಗೊಳಿಸುವ ಪ್ರತ್ಯಯ -ಓನ್ ನಿಂದ ಹುಟ್ಟಿಕೊಂಡಿದೆ. ವೈಜ್ಞಾನಿಕ ಸಂಕೇತನದಲ್ಲಿ, ಇದನ್ನು  ಅಥವಾ ಕೇವಲ ೧೦೬ ಎಂದು ಬರೆಯಲಾಗುತ್ತದೆ.

ಪೂರ್ಣಾಂಕಗಳು
ಸ್ಯಾಂಟಿಯಾಗೊ

ಸ್ಯಾಂಟಿಯಾಗೊ ದಕ್ಷಿಣ ಅಮೇರಿಕ ಖಂಡದ ದೇಶವಾದ ಚಿಲಿಯ ರಾಜಧಾನಿ ಮತ್ತು ಅತಿ ದೊಡ್ಡ ನಗರ. ಇದು ೫೨೦ ಮೀಟರ್ (೧೭೦೦ ಅಡಿ) ಎತ್ತರದಲ್ಲಿದೆ. ಇದು ರಾಜಧಾನಿಯಾದರೂ ಶಾಸಕಾಂಗದ ಅದಿವೇಶನಗಳು ಹತ್ತಿರದ ವಲ್ಪರಾಯಿಸೊನಲ್ಲಿ ನಡೆಯುತ್ತವೆ. ಮೂರು ದಶಕಗಳ ಅಬಾಧಿತ ಆರ್ಥಿಕ ಬೆಳವಣಿಗೆ ಕಂಡ ಸ್ಯಾಂಟಿಯಾಗೊ ಒಂದು ಪ್ರತಿಷ್ಠಿತ ನಗರವಾಗಿ ಹೊಮ್ಮಿ ಆಧುನಿಕ ಕಟ್ಟಡ ಹಾಗೂ ವಾಸ್ತುಶಿಲ್ಪಗಳನ್ನು ಹೊಂದಿದೆ. ಪ್ರಾದೇಶಿಕವಾಗಿ ಇದೊಂದು ಮಹತ್ವಪೂರ್ಣ ಆರ್ಥಿಕ ಕೇಂದ್ರವಾಗಿದೆ.

ದಕ್ಷಿಣ ಅಮೇರಿಕ ಖಂಡದ ನಗರಗಳು
ಫೆಬ್ರುವರಿ ೪

ಫೆಬ್ರುವರಿ ೪ - ಫೆಬ್ರುವರಿ ತಿಂಗಳಿನ ನಾಲ್ಕನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ೩೫ನೇ ದಿನ. ಈ ದಿನದ ನಂತರ ೩೩೦ ದಿನಗಳು(ಅಧಿಕ ವರ್ಷದಲ್ಲಿ ೩೩೧ ದಿನಗಳು) ಇರುತ್ತವೆ.

ಪ್ರಮುಖ ಘಟನೆಗಳು

ಜನನ

ನಿಧನ 
 ೧೯೭೪ - ಸತ್ಯೇಂದ್ರನಾಥ ಬೋಸ್ (ಬಂಗಾಳಿ ಭೌತವಿಜ್ಞಾನಿ)

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಫೆಬ್ರುವರಿ
ಯುರೋಪಿನ ಒಕ್ಕೂಟ

ಯುರೋಪಿನ ಒಕ್ಕೂಟ ಅಥವಾ ಯೂರೋಪಿ ಒಕ್ಕೂಟ (ಆಂಗ್ಲ:European Union - EU) ಯುರೋಪ್ ಖಂಡದಲ್ಲಿರುವ ೨೫ ಗಣತಂತ್ರ ದೇಶಗಳ ರಾಜಕೀಯ ಒಕ್ಕೂಟ. ೧೯೯೨ರ ಮಾಸ್ಟ್ರಿಚ್ ಒಪ್ಪಂದದ ಕೆಳಗಡೆ ಸ್ಥಾಪಿತ ಇದು ಪ್ರಪಂಚದ ಅತೀ ದೊಡ್ಡ ಸ್ವತಂತ್ರ ರಾಷ್ಟ್ರಗಳ ಒಕ್ಕೂಟ.

references

ಯುರೋಪ್
ರಾಜಕೀಯ
ಬಂಗಾರದ ಮನುಷ್ಯ

ಬಂಗಾರದ ಮನುಷ್ಯ

೧೯೭೨ರಲ್ಲಿ ಬಿಡುಗಡೆಯಾದ ರಾಜ್‌ಕುಮಾರ್ ಅಭಿನಯದ ಚಲನಚಿತ್ರದ ಮಾಹಿತಿಗಾಗಿ ಈ ಪುಟವನ್ನು ನೋಡಿ.
ಎ.ಎನ್. ಪ್ರಹ್ಲಾದ ರಾವ್ರವರು ರಚಿಸಿರುವ ರಾಜ್‌ಕುಮಾರ್ ಆತ್ಮಚರಿತ್ರೆಗಾಗಿ ಈ ಪುಟವನ್ನು ನೋಡಿ

ರಾಜಕುಮಾರ್_ಚಲನಚಿತ್ರಗಳು
ಮಿಷೆಲ್ ಬಾಕಲೆಟ್

ವೆರೋನಿಕಾ ಮಿಷೆಲ್ ಬಾಕಲೆಟ್ ಯರಿಯಾ (ಜನನ ಸೆಪ್ಟೆಂಬರ್ ೨೯ ೧೯೫೧) ದಕ್ಷಿಣ ಅಮೇರಿಕ ಖಂಡದ ಚಿಲಿ ದೇಶದ ಅಧ್ಯಕ್ಷೆ. ಈಕೆ ಈ ಸ್ಥಾನಕ್ಕೇರಿದ ಈ ದೇಶದ ಪ್ರಥಮ ಮಹಿಳೆ. ಚಿಲಿಯ ಸಮಾಜವಾದಿ ಪಕ್ಷಕ್ಕೆ ಸೇರಿದ ಈಕೆ ದೇಶದ ಮುಕ್ತ ವಾಣಿಜ್ಯ ನೀತಿಯ ಪರವಾಗಿ ಚುನಾವಣೆ ಪ್ರಚಾರ ಮಾಡಿ ದೇಶದ ಶ್ರೀಮಂತರ ಮತ್ತು ಬಡವರ ನಡುವೆ ಇರುವ ಅಂತರವನ್ನು ಕಡಿಮೆ ಮಾಡುವ ಪಣ ತೊಟ್ಟವರು. ಇವರ ಅಧಿಕಾರಾವಧಿ ಮಾರ್ಚ್ ೧೧, ೨೦೦೬ರಂದು ಪ್ರಾರಂಭವಾಯಿತು. 

ವೃತ್ತಿಯಲ್ಲಿ ಶಸ್ತ್ರಚಿಕಿತ್ಸಕಿ ಮತ್ತು ಮಕ್ಕಳ ತಜ್ಞೆಯಾದ ಈಕೆ ಸೇನೆಯ ಬಗ್ಗೆ ಅಧ್ಯಯನ ಮಾಡಿ ಮಾಜಿ ಅಧ್ಯಕ್ಷ ರಿಕಾರ್ಡೊ ಲಾಗೊಸ್ ಮಂತ್ರಿಮಂಡಳದಲ್ಲಿ ಆರೋಗ್ಯ ಮಂತ್ರಿ ಹಾಗೂ ರಕ್ಷಣಾ ಮಂತ್ರಿಯಾಗಿದ್ದರು. ಕ್ಯಾಥಲಿಕ್ ಬಹುಮತದ ದೇಶದಲ್ಲಿ ತಮ್ಮನ್ನು ನಾಸ್ತಿಕರೆಂದು ಗುರುತಿಸಿಕೊಳ್ಳುತ್ತಾರೆ. ಬಹು ಭಾಷಾ ಪ್ರವೀಣೆಯಾದ ಈಕೆ ಸ್ಪಾನಿಷ್, ಇಂಗ್ಲಿಷ್, ಜರ್ಮನ್, ಪೋರ್ಚುಗೀಸ್, ಮತ್ತು ಫ್ರೆಂಚ್ ಭಾಷೆಗಳನ್ನು ಮಾತನಾಡಬಲ್ಲರು. ೨೦೦೬ರಲ್ಲಿ ಫೋರ್ಬ್ಸ್ ಪತ್ರಿಕೆ ಇವರನ್ನು ಜಗತ್ತಿನ ೧೦೦ ಪ್ರಭಾವಶಾಲಿ ಮಹಿಳೆಯರಲ್ಲಿ ೧೭ನೇ ಸ್ಥಾನದಲ್ಲಿಟ್ಟಿದೆ.

ಇವನ್ನೂ ನೋಡಿ 
 ಚಿಲಿ
 ದಕ್ಷಿಣ ಅಮೇರಿಕ
 ಮಹಿಳಾ ರಾಷ್ಟ್ರಾಧ್ಯಕ್ಷರ ಪಟ್ಟಿ

ಹೊರಗಿನ ಸಂಪರ್ಕಗಳು 
 ಚಿಲಿ ಅಧ್ಯಕ್ಷರ ಅಧಿಕೃತ ಅಂತರ್ಜಾಲ ತಾಣ
 "ದಿ ಎಕಾನಮಿಸ್ಟ್" ಪತ್ರಿಕೆಯ ಲೇಖನ

ಉಲ್ಲೇಖಗಳು 

ದಕ್ಷಿಣ ಅಮೇರಿಕ
ರಾಜಕಾರಣಿಗಳು
ಮಹಿಳಾ ರಾಷ್ಟ್ರಾಧ್ಯಕ್ಷರ ಪಟ್ಟಿ

ಇದು ರಾಷ್ಟ್ರಾಧ್ಯಕ್ಷ ಪದವಿಗೆ ಆಯ್ಕೆಯಾದ ಅಥವಾ ಚುನಾಯಿತರಾದ ಮಹಿಳೆಯರ ಪಟ್ಟಿ. ಈ ಪಟ್ಟಿಯಲ್ಲಿ ದೇಶಗಳನ್ನು ಆಳುವ ರಾಣಿಯರು ಅಥವಾ ರಾಷ್ಟ್ರೀಯ ಸರ್ಕಾರಗಳ ಮಹಿಳಾ ಪ್ರಧಾನಿಗಳು ಸೇರಿಲ್ಲ. ತಾತ್ಕಾಲಿಕ ಅಧ್ಯಕ್ಷತನವನ್ನು ಹೊಂದಿದ್ದವರ ಹೆಸರುಗಳು ಓರೆಅಕ್ಷರಗಳಲ್ಲಿ ಇವೆ.

ಬಾಹ್ಯ ಸಂಪರ್ಕಗಳು 
 ಮಹಿಳಾ ರಾಷ್ಟ್ರಧ್ಯಕ್ಷರು 
 ಮಹಿಳಾ ರಾಷ್ಟ್ರಪತಿಗಳು
 ಮಹಿಳಾ ವಿಶ್ವಮುಖಂಡರು
 ಮಹಿಳಾ ರಾಷ್ಟ್ರಪತಿಗಳು

ಪಟ್ಟಿಗಳು
ಮಹಿಳಾ ರಾಷ್ಟ್ರಾಧ್ಯಕ್ಷರು
ರಾಷ್ಟ್ರೀಯ ಅಧ್ಯಕ್ಷರು
ಮಹಿಳಾ ರಾಜಕಾರಣಿಗಳು
ಇಂಡೋನೇಷ್ಯಾ

ಇಂಡೋನೇಷ್ಯಾ ಆಗ್ನೇಯ ಏಷ್ಯಾದಲ್ಲಿ ೧೮,೧೧೦ ದ್ವೀಪಗಳ ದೇಶ. ಇದು ೨೦೦ ಮಿಲಿಯನ್ ಗಿಂತ ಅಧಿಕ ಸಂಖ್ಯೆಯ ಪ್ರಜೆಗಳನ್ನು ಹೊಂದಿರುವ ಪ್ರಪಂಚದ ೪ನೇ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ದೇಶವಾಗಿದೆ.

Album

ಮೂಲಗಳು 

ಇಂಡೋನೇಷ್ಯಾ
ಅಸಿಯಾನ್
ಆಗ್ನೇಯ ಏಷ್ಯಾ
ಏಷ್ಯಾ ಖಂಡದ ದೇಶಗಳು
ಹಾಡವಳ್ಳಿ

ಸಂಗೀತಪುರ, ಉತ್ತರಕನ್ನಡ ಜಿಲ್ಲೆಯ ಭಟ್ಕಳದಿಂದ ೨೦ ಕಿಲೋ ಮೀಟರ್ ದೂರದಲ್ಲಿದೆ. ಇಂದು ಇದನ್ನು ಹಾಡುವಳ್ಳಿ ಎಂದು ಕರೆಯುತ್ತಾರೆ. ಈ ಊರಿಗೆ ಹಾಡುವಳಲ್ ಎಂಬ ಹೆಸರೂ ಇತ್ತು.

ಪರಿಸರ

ಸಮುದ್ರಮಟ್ಟದಲ್ಲಿರುವ ಭಟ್ಕಳದಿಂದ ಒಳಬಾಗದಲ್ಲಿರುವ ಸಂಗೀತಪುರದ ಸುತ್ತ ದಟ್ಟವಾದ ಹಸಿರುಕಾಡುಗಳಿದೆ. ಈ ಕಾಡುಗಳಲ್ಲಿ ಭಾರಿ ಮರಗಳು, ಮರದಿಂದ ಮರಕ್ಕೆ ತೂಗುಬಿದ್ದ ಬಳ್ಳಿಗಳು ಹಾಗು ಬೆಳೆದಿರುವ ಮರಗಿಡ ಪೊದೆಗಳು. ಬೇಸಿಗೆಯ ಸುಡುಬಿಸಿಲು ಕೂಡ ಇಲ್ಲಿ ತಂಪಾಗಿರುತ್ತದೆ. ಅಂತೆಯೇ ಕಾಡುಕೊಣದಂತಹಾ ಕಾಡು ಜೀವಿಗಳು ಈ ಕಾಡಿನಲ್ಲಿ ನಿರಾತಂಕವಾಗಿ ಒಡಾಡಿಕೊಂಡಿರುತ್ತವೆ. ಸುತ್ತಲೂ ಸಣ್ಣ ಪುಟ್ಟ ಬೆಟ್ಟ ಗುಡ್ಡ ಗುಡ್ಡಗಳಿವೆ.

ಇತಿಹಾಸ

ಹಿಂದೆ ಹಾಡುವಳ್ಳಿ ಅಥವಾ ಸಂಗೀತಪುರ ರಾಜ್ಯವೆಂದು ಕರೆಯಲಾಗುತ್ತಿದ್ದ ರಾಜ್ಯದ ರಾಜಧಾನಿ ಇದು. ಇಂದು ಒಂದು ಕುಗ್ರಾಮ. ಈಗ ಹಂಚಿನಮನೆಗಳು. ರೈತಾಪಿ ಜನರ ಗುಡಿಸಿಲುಗಳು, ಹೊಲಗದ್ದೆ, ಬಾಳೆ ಅಡಕೆ ತೋಟಗಳು ಇವೆ. ಆದರೆ ಸಂಗೀತಪುರದ ವೈಭವವನ್ನು ಸಾರಿ ಹೆಳಲು ಹಲವಾರು ಬಸದಿಗಳು ಉಳಿದುಕೊಂಡಿವೆ. ಜಿನಬಿಂಬಗಳು, ಬಿಡಿವಿಗ್ರಹಗಳು ಗುಡಿದೇವಾಲಯಗಳ ಕಂಬಗಳು, ಕಲ್ಲುಗಳು ಅಲ್ಲಲ್ಲಿ ಎದುರಾಗುತ್ತವೆ. ಮುಖ್ಯವಾಗಿ ಊರ ನಡುವಿನ 'ಇಂದ್ರೆಗಿರಿ' ಮತ್ತು 'ಚಂದ್ರಗಿರಿ' ಎಂಬ ಎರಡು ಗುಡ್ಡಗಳ ಮೇಲಿನ ಬಸದಿಗಳು ಸಂಗೀತಪುರದ ಕತೆಯನ್ನು ಹೆಳುತ್ತವೆ.

ಉಲ್ಲೇಖನಗಳು

೧. ಹಾಡುವಳ್ಳಿ ಜೈನಶಾಸನ ವಾಸ್ತು-ಮೂರ್ತಿ ಶಿಲ್ಪ., ಲೇಖಕರು- ಕೆ.ಜಿ. ಭಟ್ ಸೂರಿ, ಕನ್ನಡ ವಿಶ್ವವಿದ್ಯಾಲಯ ಹಂಪಿ ೨೦೧೧

೨. ಕರ್ನಾಟಕ ಗೆಜೆಟಿಯರ್ -ಉತ್ತರ ಕನ್ನಡ ಜಿಲ್ಲೆ-೧೯೮೫ , ಪುಟ ಸಂಖ್ಯೆ:೧೮೩-೧೮೫.

೩. ಸಂಗೀತಪುರ ಪುಸ್ತಕ- ಲೇಖಕ ನಾ.ಡಿಸೋಜಾ

ಹೊರಗಿನ ಸಂಪರ್ಕಗಳು
  ಕಾಮತ್.ಕಾಮ್‌ನಲ್ಲಿ ಹಾಡವಳ್ಳಿ ಬಗೆಗಿನ ಮಾಹಿತಿ

ಉತ್ತರ ಕನ್ನಡ ಜಿಲ್ಲೆ
ಐತಿಹಾಸಿಕ ಸ್ಥಳಗಳು
ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಒಷ್ಯಾನಿಯ

ಒಷ್ಯಾನಿಯ ಭೂಮಿಯ ದಕ್ಷಿಣ ಅರ್ಧವಲಯದಲ್ಲಿರುವ ಕೆಲವು ಪ್ರದೇಶಗಳ ಭೌಗೋಳಿಕ ವಿಂಗಡಣೆ. ಆಸ್ಟ್ರೇಲಿಯ ದೇಶವನ್ನು ಹೊರೆತು ಈ ವಿಂಗಡಣೆಯಲ್ಲಿ ಸೇರುವ ಪ್ರದೇಶಗಳು ಸುನಿರ್ದಿಷ್ಟವಾಗಿಲ್ಲ. ಆದರೆ ಮುಖ್ಯವಾಗಿ ನ್ಯೂ ಜೀಲ್ಯಾಂಡ್, ನ್ಯೂ ಗಿನಿ ಹಾಗು ಮಲಯ ದ್ವೀಪಸಮೂಹದ ಕೆಲವು ದ್ವೀಪಗಳು ಇದರಲ್ಲಿ ಸೇರ್ಪಡೆಯಾಗುತ್ತವೆ.

ದೇಶಗಳು ಹಾಗು ಪ್ರದೇಶಗಳು 

Notes:

ಭೂಗೋಳ
ಖಂಡಗಳು
ಒಷ್ಯಾನಿಯ
ಅಕ್ಟೋಬರ್ ೧೮

ಅಕ್ಟೋಬರ್ ೧೮ - ಅಕ್ಟೋಬರ್ ತಿಂಗಳ ಹದಿನೆಂಟನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೧ನೇ (ಅಧಿಕ ವರ್ಷದಲ್ಲಿ ೨೯೨ನೇ) ದಿನ. 
ಈ ದಿನದ ನಂತರ ವರ್ಷದಲ್ಲಿ ೭೪ ದಿನಗಳಿರುತ್ತವೆ.

ಪ್ರಮುಖ ಘಟನೆಗಳು 
೨೦೦೪ ರಲ್ಲಿ - ಮ್ಯಾನ್ಮಾರ್ ಪ್ರಧಾನಿ ಖಿನ್ ನ್ಯುಂಟ್ ಪದಚ್ಯುತಗೊಳಿಸಿ ಮತ್ತು ಭ್ರಷ್ಟಾಚಾರದ ಆರೋಪಗಳ ಮೇಲೆ ರಾಜ್ಯ ಶಾಂತಿ ಮತ್ತು ಅಭಿವೃದ್ಧಿ ಕೌನ್ಸಿಲ್‍ನ ಹೇಳಿಕೆಗೆ ಗೃಹಬಂಧನದಲ್ಲಿ ಇರಿಸಲಾಗುತ್ತದೆ.
 ೨೦೦೭ ರಲ್ಲಿ - ಕರಾಚಿ ಬಾಂಬ್: ಪಾಕಿಸ್ತಾನದ ಮಾಜಿ ಪ್ರಧಾನಿ ಬೆನಜೀರ್ ಭುಟ್ಟೋ ಒಯ್ಯುತ್ತಿದ್ದ ವಾಹನ ಮೇಲೆ ಆತ್ಮಹತ್ಯಾ ದಾಳಿ ಮಾಡಿ ೧೩೯ ಜನರ ಸಾವಿಗೆ ಮತ್ತು ೪೫೦ ಜನರ ಗಾಯಗಳಿಗೆ ಕಾರಣ ಆಗುತ್ತಾನೆ. ಭುಟ್ಟೊ ಸ್ವತಃ ಹಾನಿಗೊಳಗಾಗಲಿಲ್ಲ .

ಜನನ 
 ೧೯೩೧ -ಥಾಮಸ್ ಅಲ್ವಾ ಎಡಿಸನ್

ನಿಧನ

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಅಕ್ಟೋಬರ್
ದಿನಗಳು
ಟೆಲಿಮಿಟ್ರಿ

ಟೆಲಿಮೆಟ್ರಿ (ದೂರಮಾಪನೆ) ಎಂದರೆ ದೂರದ ಒಂದು ಭೌತಿಕ ಘಟನೆಯನ್ನು ತಿಳಿಯುವ ವ್ಯವಸ್ಥೆ ಹಾಗೂ ದೂರದಿಂದ ಅಳೆಯುವ ವ್ಯವಸ್ಥೆ. ಇದು ಎಲೆಕ್ಟ್ರಾನಿಕ್ ಎಂಜಿನಿಯರಿಂಗಿನ ಒಂದು ವಿಭಾಗ.

ಈ ಪದವು ಸಾಮಾನ್ಯವಾಗಿ ನಿಸ್ತಂತು ದತ್ತ ವರ್ಗಾವಣೆ ವ್ಯವಸ್ಥೆಗಳನ್ನು (ಉದಾ. ರೇಡಿಯೊ, ಶ್ರವಣಾತೀತ, ಅಥವಾ ಅವರಕ್ತ ವ್ಯವಸ್ಥೆಗಳನ್ನು ಬಳಸುವುದು) ಸೂಚಿಸುತ್ತದೆಯಾದರೂ, ಇದು ದೂರವಾಣಿ ಅಥವಾ ಕಂಪ್ಯೂಟರ್ ಜಾಲ, ದ್ಯುತಿ ಸಂಪರ್ಕಕೊಂಡಿ ಅಥವಾ ವಿದ್ಯುತ್ ತಂತಿ ವಾಹಕಗಳಂತಹ ಇತರ ತಂತಿಯುಳ್ಳ ಸಂವಹನಗಳಂತಹ ಇತರ ಮಾಧ್ಯಮಗಳ ಮೂಲಕ ವರ್ಗಾಯಿಸಲಾದ ದತ್ತವನ್ನು ಕೂಡ ಒಳಗೊಳ್ಳುತ್ತದೆ. ಅನೇಕ ಆಧುನಿಕ ದೂರಮಾಪನೆ ವ್ಯವಸ್ಥೆಗಳು ಜಿಎಸ್ಎಂ ಜಾಲಗಳ ಕಡಿಮೆ ವೆಚ್ಚ ಮತ್ತು ಸರ್ವವ್ಯಾಪಕತೆಯ ಅನುಕೂಲತೆಯನ್ನು ಬಳಸಿಕೊಳ್ಳುತ್ತವೆ; ಇವು ದೂರಮಾಪನೆ ದತ್ತವನ್ನು ಪಡೆಯಲು ಮತ್ತು ಪ್ರಸಾರಿಸಲು ಎಸ್ಎಂಎಸ್‍ನ್ನು ಬಳಸುತ್ತವೆ.

ಸಾಧಾರಣವಾಗಿ ಅತಿ ದೂರದಿಂದ ವಸ್ತುವಿನ ಪರಿಮಾಣ ಅಥವಾ ಗುಣಗಳನ್ನು ತಿಳಿಯುವುದು ಟೆಲಿಮೆಟ್ರಿಯ ಉದ್ದೇಶ. ಮೋಜಣಿದಾರರೂ, ಎಂಜಿನಿಯರುಗಳು ಇದನ್ನು ಬಳಸುತ್ತಾರೆ. ಒಂದು ಸ್ಥಳದಲ್ಲಿ ಭೌತಿಕ ಪರಿಮಾಣಗಳನ್ನು ಅಳೆಯುವುದು ಮತ್ತು ಈ ಮಾಹಿತಿಯನ್ನು ಅಪೇಕ್ಷಿತ ಜಾಗಕ್ಕೆ ಕಳುಹಿಸಿ ತಿಳಿಸುವುದು, ಇದನ್ನು ಟೆಲಿಮಿಟ್ರಿ ವ್ಯವಸ್ಥೆ ಒಳಗೊಂಡಿರುತ್ತದೆ.

ಚಾಲಕ ಸಹಿತ/ರಹಿತ ವಿಮಾನಗಳ ಪರೀಕ್ಷಾ ಹಾರಾಟದಲ್ಲಿ ಅವುಗಳ ದಕ್ಷತೆ ಮತ್ತು ಹವಾಬಲೂನುಗಳಿಂದ ಹವೆಗೆ ಸಂಬಂಧಿಸಿದ ಸುಸಂಗತ ಮಾಹಿತಿ ಪಡೆಯಲು 1930ರ ದಶಕದಲ್ಲಿ ಈ ತಂತ್ರವಿದ್ಯೆ ವಿಕಸಿಸಿತು.

ರೇಡಿಯೊ ದೂರಮಾಪನೆ 
ರೇಡಿಯೊ ದೂರಮಾಪನೆ ಎಂದರೆ ದೂರದಲ್ಲಿರುವ ಮಾಪನೋಪಕರಣ ದಾಖಲಿಸಿದ ಅಥವಾ ಗ್ರಹಿಸಿದ ಮಾಹಿತಿಯನ್ನು ರೇಡಿಯೊ ತರಂಗಗಳ ಮುಖೇನ ಪಡೆದು ಮರು ದಾಖಲಿಸಿ ಸೂಚಿಸುವ ಅಥವಾ ಪ್ರದರ್ಶಿಸುವ ಪ್ರಕ್ರಿಯೆ (ರೇಡಿಯೊ ಟೆಲಿಮೆಟ್ರಿ).

ರೇಡಿಯೊ ದೂರಮಾಪನ ಪ್ರಕ್ರಿಯೆಯ ಹಂತಗಳು: 1. ಅಪೇಕ್ಷಿತ ಮಾಹಿತಿಯ ಗ್ರಹಿಕೆ; 2. ರೇಡಿಯೊ ತರಂಗಗಳ ಮುಖೇನ ರವಾನಿಸಬಹುದಾದ ಸಂಜ್ಞೆಯಾಗಿ ಮಾಹಿತಿಯ ಪರಿವರ್ತನೆ; 3. ಅಪೇಕ್ಷಿತ ಸ್ಥಳಕ್ಕೆ ಅದರ ರೇಡಿಯೊ ಪ್ರಸಾರ ಮತ್ತು 4. ಪ್ರಸಾರಿತ ಸಂಜ್ಞೆಗಳನ್ನು ಗ್ರಹಿಸಿ ಅಪೇಕ್ಷಿತ ರೂಪಕ್ಕೆ ಪರಿವರ್ತನೆ.

ಅಪೇಕ್ಷಿತ ಮಾಹಿತಿಯನ್ನು ದೋಷರಹಿತವಾಗಿ ಗ್ರಹಿಸುವ, ಗ್ರಹಿಸಿದ್ದುದನ್ನು ಪ್ರಸಾರಯೋಗ್ಯ ಸಂಜ್ಞೆಗಳಾಗಿ ಪರಿವರ್ತಿಸುವ ಹಾಗೂ ಬಿತ್ತರಿಸುವ ಉಪಕರಣದ ದಕ್ಷತೆ, ಸಂಜ್ಞೆಗಳನ್ನು ಗ್ರಹಿಸಿ ಅಪೇಕ್ಷಿತ ರೂಪಕ್ಕೆ ಪರಿವರ್ತಿಸುವ ಉಪಕರಣದ ದಕ್ಷತೆ ಮುಂತಾದವನ್ನು ಈ ತಂತ್ರದ ಯಶಸ್ಸು ಅವಲಂಬಿಸಿದೆ. ಕೆಲವು ಸನ್ನಿವೇಶಗಳಲ್ಲಿ ಪ್ರಸಾರೋಪಕರಣ ಸರಳವೂ ಹಗುರವೂ ಅಗ್ಗಬೆಲೆಯದೂ ಆಗಿರಬೇಕು (ಉದಾ: ವನ್ಯಜೀವಿ ಅಧ್ಯಯನ).

ಉಪಯೋಗಗಳು 
ಇದು ಬಾಹ್ಯಾಕಾಶದಲ್ಲಿ ಬಳಕೆಯಾಗುತ್ತದೆ. ಮಾನವರಹಿತ ಉಪಗ್ರಹದಲ್ಲಿ ಉಷ್ಣತೆ, ಕಾಂತಕ್ಷೇತ್ರ, ವಿಕಿರಣದ ತೀಕ್ಷ್ಣತೆ ಮತ್ತು ಬದಲಾಗುತ್ತಿರುವ ಇತರ ಪರಿಮಾಣಗಳನ್ನು ಅಳೆಯಲು ಬಳಸಲಾಗುತ್ತದೆ. ಮಾನವ ಸಹಿತ ಉಪಗ್ರಹಗಳಲ್ಲಿ ಗಗನಯಾತ್ರಿಯ ನಾಡಿ ಮಿಡಿತ, ರಕ್ತದೊತ್ತಡ, ಉಸಿರಾಟದ ಗತಿಗಳನ್ನು ತಿಳಿಸುವ ಉಪಕರಣಗಳು ಈ ವ್ಯವಸ್ಥೆಯಲ್ಲಿರುತ್ತವೆ. ಪ್ರಯೋಗ ಶಾಲೆಯಲ್ಲಿ ನಡೆಸಲು ಸಾಧ್ಯವಾಗದ ಜೀವ ವಿಜ್ಞಾನದ ಮೂಲಭೂತ ಪ್ರಾಣಿಗಳ ನಿಸರ್ಗ ಜೀವನ ಸಂಶೋಧನೆ ಕಾರ್ಯದಲ್ಲಿ ಟೆಲಿಮಿಟ್ರಿ ನೆರವಾಗುತ್ತದೆ.

ಅಪೇಕ್ಷಿತ ಮಾಹಿತಿಯನ್ನು ನೇರವಾಗಿ ಗ್ರಹಿಸುವುದು ಕಷ್ಟ ಅಥವಾ ಅಸಾಧ್ಯ ಮತ್ತು ಅಪಾಯಕಾರಿಯಾದ ಸನ್ನಿವೇಶಗಳಲ್ಲಿ ಈ ತಂತ್ರದ ಬಳಕೆ ಇದೆ. ಎಂದೇ, ‘ದೂರಮಾಪನ’ದಲ್ಲಿ ‘ದೂರ’ ಮುಖ್ಯ ನಿರ್ಣಾಯಕವಲ್ಲ. ಉದಾಹರಣೆಗೆ, ವ್ಯೋಮನೌಕೆಯ ಅಥವಾ ಅದಕ್ಕೆ ಎದುರಾಗುವ ಭೌತಪರಿಸ್ಥಿತಿಗಳ, ಅಪಾಯಕಾರೀ ವಿಕಿರಣವುಳ್ಳ ಸ್ಥಳದಿಂದ, ವಾಯುಗೋಳದ ಹೊರಸ್ತರಗಳಿಂದ ಉಪಯುಕ್ತ ಮಾಹಿತಿ ಪಡೆಯುವುದು, ತಾಪ, ವಾಯುಸಾಂದ್ರತೆ, ವಿಕಿರಣ ಸಾಂದ್ರತೆ, ಸೂಕ್ಷ್ಮ ಉಲ್ಕಾಪಿಂಡಗಳ ತಾಡನೆಯ ಪ್ರಮಾಣ, ಕಂಪನಗಳ ಪ್ರಮಾಣ-ಇವೇ ಮೊದಲಾದ 30 ವಿಭಿನ್ನ ಚರಗಳ ಮಾಹಿತಿಯನ್ನು ಈ ತಂತ್ರಮುಖೇನ ಪಡೆಯಬಹುದು. ವನ್ಯಪ್ರಾಣಿಗಳ, ಪಕ್ಷಿಗಳ ಚಲನಪ್ರರೂಪ ದಾಖಲಿಸಲೂ ಈ ತಂತ್ರದ ಬಳಕೆ ಇದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 International Foundation for Telemetry
 IRIG 106 — Digital telemetry standard
 The European Society of Telemetering

ತಂತ್ರಜ್ಞಾನ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೂಮ್‍ರಾಂಗ್

ಬೂಮ್‍ರಾಂಗ್ - ಇದು ಮರದಿಂದ ಮಾಡಿದಂತಹ ಒಂದು ಪ್ರಾಚೀನ ಸಾಧನ.

ಇದನ್ನು ಬೇಟೆಗಾಗಿ, ಸಂಗೀತಕ್ಕಾಗಿ, ಬೆಂಕಿ ಹಚ್ಚುವ ಸಾಧನವಾಗಿ ಮತ್ತು ಆಟದ ವಸ್ತುವಾಗಿಯೂ ಬಳಸುತ್ತಾರೆ. ಇಂಗ್ಲೀಷಿನ  ವಿ ಆಕಾರದಲ್ಲಿ ಕಾಣುವ ಇವು ಒಂದು ತುದಿಯಿಂದ ಮತ್ತೊಂದು ತುದಿಗೆ ೧೦ ಸೆ.ಮಿ. ನಿಂದ ೨ ಮೀಟರ್ ವರೆಗೂ ಇರುತ್ತವೆ. ಹಿಂದೆ ಆಸ್ಟ್ರೇಲಿಯಾದಲ್ಲಿ ಇದನ್ನು ಹೆಚ್ಚಾಗಿ ಬಳಸುತ್ತಿದ್ದರು. ಆಫ್ರಿಕಾ, ಭಾರತದಲ್ಲೂ ಇದರ ಬಳಕೆ ಇತ್ತೆಂದು ತಿಳಿದು ಬಂದಿದೆ. ಆಯಾ ಪ್ರದೇಶ, ಬುಡಕಟ್ಟುಗಳಿಗೆ ಅನುಗುಣವಾಗಿ ವಿವಿಧ ಆಕಾರ ಹಾಗು ಗಾತ್ರಗಳಲ್ಲಿ ಇವೆ. ಆಯುಧವಾಗಿಯೇ ಹೆಚ್ಚು ಬಳಕೆಯಾಗುತ್ತಿದ್ದ ಇದರ ವಿಶೇಷವೆಂದರೆ ಅದನ್ನು ಎಸೆದಾಗ ಗುರಿಗೆ ತಾಗದೇ ಹೋದರೆ ಎಸೆದ ಸ್ಥಳಕ್ಕೇ ಮತ್ತೆ ಹಿಂದಿರುಗಿ ಬರುತ್ತದೆ. ಇತ್ತೀಚಿನ ದಿನಗಳಲ್ಲಿ ಪ್ರಮುಖ ಪ್ರವಾಸೀ ತಾಣಗಳಲ್ಲಿ ಇವುಗಳ ಮಾರಾಟ ಹೆಚ್ಚು ಕಂಡು ಬರುತ್ತದೆ. 

ಆಯುಧಗಳು
ಕ್ರೀಡೆ
ವಿಜ್ಞಾನ
ಯುದ್ಧೋಪಕರಣ
ವಲಸೆ

ಜೀವನದ ಅಗತ್ಯಗಳನ್ನು ಪೂರೈಸಿಕೊಳ್ಳಲು ಒಂದು ಪ್ರದೇಶದಿಂದ ಇನ್ನೊಂದು ಪ್ರದೇಶಕ್ಕೆ ಹೋಗುವುದನ್ನು ವಲಸೆ ಹೋಗುವುದು ಎನ್ನಲಾಗುತ್ತದೆ.

ವಲಸೆ ಹೋಗುವುದು ಕೇವಲ ಮನುಷ್ಯರಿಗಷ್ಟೇ ಸೀಮಿತವಾಗಿಲ್ಲ. ಪಕ್ಷಿಗಳೂ ವಲಸೆ ಹೋಗುತ್ತವೆ. ಕೇವಲ ಆಹಾರಕ್ಕಾಗಿ, ಜೀವನಕ್ಕಾಗಿ ಅಲ್ಲ, ಸಂತಾನೋತ್ಪತ್ತಿಗೆ, ಇತರ ಜೀವಿಗಳ ಉಪಟಳದಿಂದ ಪ್ರಾಣ ರಕ್ಷಿಸಿಕೊಳ್ಳುವುದಕ್ಕಾಗಿ ಮತ್ತು ವಾತಾವರಣ ವೈಪರೀತ್ಯ ಎದುರಿಸಲಾಗದೆ ವಲಸೆ ಹೋಗುತ್ತವೆ. 

ಆರ್ಕಟಿಕ್, ಗೋಲ್ಡ್ನ್ ಸ್ಪೂನ್ ಬಿಲ್ , ಬ್ರಿಟನ್ ದೇಶದ ಸ್ವಾಲೋ ಮತ್ತು ಹೌಸ್ ಮಾರ್ಟಿನ್ ಪಕ್ಷಿಗಳು ಮುಂತಾದವು ವಲಸೆ ಹೋಗುವ ಪಕ್ಷಿಗಳ ಸಾಲಿನಲ್ಲಿ ಪ್ರಮುಖವು. ಇವು ಉತ್ತರ ಯೂರೋಪಿನಿಂದ ಸಾವಿರಾರು ಕಿಲೋಮೀಟರ್ ದೂರದ ದಕ್ಷಿಣ ಭಾಗದ ಆಫ್ರಿಕಾಕ್ಕೆ ವಲಸೆ  ಬರುತ್ತವೆ. ಅದೇ ರೀತಿ ಆಫ್ರಿಕಾದ ಕೆಲ ಪಕ್ಷಿಗಳು ಚಳಿಯಿಂದ ತಮ್ಮನ್ನು ರಕ್ಷಿಸಿಕೊಳ್ಳಲು ಸೆಪ್ಟೆಂಬರ್ ಮತ್ತು ಅಕ್ಟೋಬರ್  ತಿಂಗಳುಗಳಲ್ಲಿ ಮಲೇಶಿಯಾಕ್ಕೆ ವಲಸೆ ಹೋಗುತ್ತವೆ.

ವಿಜ್ಞಾನ
ಪಕ್ಷಿಗಳು
ಜನಜೀವನ
೧೭೬೮



ಪ್ರಮುಖ ಘಟನೆಗಳು

 ಡಿಸೆಂಬರ್ ೨೧ - ನೇಪಾಳದ ಏಕೀಕರಣ

ಜನನ

ಮರಣ 

೧೭೬೮
ನಾಯಿ ನೆರಳು

ಎಸ್.ಎಲ್. ಭೈರಪ್ಪನವರ ಜನಪ್ರಿಯ ಕಾದಂಬರಿಗಳಲ್ಲಿ ನಾಯಿ ನೆರಳು ಕೂಡ ಒಂದು. ಮೂರು ತಲೆಮಾರುಗಳ ಹಾಗೂ ಪುನರ್ಜನ್ಮದ ಕಥೆಯನ್ನು ಹೊಂದಿರುವ ಈ ಕಾದಂಬರಿಯನ್ನುನಾಯಿ ನೆರಳು ಎಂಬ ಹೆಸರಿನಲ್ಲೇ ಖ್ಯಾತ ನಿರ್ದೇಶಕ ಗಿರೀಶ್ ಕಾಸರವಳ್ಳಿಯವರು ಚಲನಚಿತ್ರವನ್ನಾಗಿಸಿದ್ದಾರೆ.

ಹೊರಗಿನ ಸಂಪರ್ಕಗಳು
 ಹಿಂದೂ ಪತ್ರಿಕೆಯಲ್ಲಿ ಮೂಡಿಬಂದ ಗಿರೀಶ್ ಕಾಸರವಳ್ಳಿಯವರ ಸಂದರ್ಶನ 

ಎಸ್. ಎಲ್. ಭೈರಪ್ಪನವರ ಕೃತಿಗಳು
ಕನ್ನಡ ಕಾದಂಬರಿಗಳು